**Prienų rajono savivaldybės administracija**

Duomenys kaupiami ir saugomi juridinių asmenų registre, kodas 288742590,

Laisvės a. 12, LT-59126 Prienai, tel. +370 319 61 105,

el. p. administracija@prienai.lt

PATVIRTINTA

Prienų rajono savivaldybės viešojo pirkimo komisijos 2025-04-03 protokolu

**SUPAPRASTINTO VIEŠOJO PIRKIMO „MIŠKO G. (BA-62) ATKARPOS SŪKURIŲ K., BALBIERIŠKIO SEN., PRIENŲ R. SAV. KAPITALINIS REMONTAS“ ATVIRO KONKURSO SPECIALIOSIOS SĄLYGOS**

**Versija Nr. 1**

TURINYS

[1. Bendra informacija 2](#_Toc167436660)

[2. Pirkimo objektas 2](#_Toc167436661)

[3. Susitikimai su tiekėjais ir objekto apžiūra 3](#_Toc167436662)

[4. Tiekėjų pašalinimo pagrindai ir kvalifikacijos reikalavimai 3](#_Toc167436663)

[5. Reikalavimai, susiję su nacionaliniu saugumu 3](#_Toc167436664)

[6. Specialieji reikalavimai pasiūlymų rengimui ir pateikimui 3](#_Toc167436665)

[7. Pasiūlymo galiojimo užtikrinimas 4](#_Toc167436666)

[8. Elektroninis aukcionas 5](#_Toc167436667)

[9. Pasiūlymų vertinimas 5](#_Toc167436668)

[10. Sutarties sudarymas 5](#_Toc167436669)

[11. Kitos sąlygos 5](#_Toc167436670)

[Pirkimo sąlygų 1 priedas „Terminai“ 7](#_Toc167436671)

[Pirkimo sąlygų 2 priedas „Techninė specifikacija“](#_Toc167436672) 10

[Pirkimo sąlygų 3 priedas „Tiekėjų pašalinimo pagrindai“](#_Toc167436673) 11

[Pirkimo sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ 20](#_Toc167436674)

Pirkimo sąlygų 5 priedas „Europos bendrasis viešųjų pirkimų dokumentas" 25

[Pirkimo sąlygų 6 priedas „Pasiūlymo forma"](#_Toc167436675) 26

[Pirkimo sąlygų 7 priedas „Pasiūlymų vertinimo kriterijai ir sąlygos“ 30](#_Toc167436684)

[Pirkimo sąlygų 8 priedas „Sutarties projektas“ 31](#_Toc167436685)

[Pirkimo sąlygų 9 priedas „Sąnaudų kiekių žiniaraštis“ pridedama atskiru dokumentu](#_Toc167436684)

[Pirkimo sąlygų 10 priedas „Projektas“ pridedama atskiru dokumentu](#_Toc167436685)

[Pirkimo sąlygų 11 priedas „Tiekėjo vadovaujančių darbuotojų (specialistų) ir asmenų, atsakingų už sutarties įvykdymą sąrašas“ pridedama atskiru dokumentu](#_Toc167436684)

[Pirkimo sąlygų 12 priedas „Statinio statybos vadovo patirtis“ pridedama atskiru dokumentu](#_Toc167436685)

# 1. Bendra informacija

1.1. Perkančioji organizacija – Prienų rajono savivaldybės administracija, juridinio asmens kodas 288742590, adresas Laisvės a. 12, Prienai. Perkančioji organizacija nėra PVM mokėtoja.

1.2. Pirkimas neatliekamas naudojantis centralizuotų pirkimų katalogu, nes kataloge nėra siūloma įsigyti kelių kapitalinio remonto darbų.

1.3. Perkančioji organizacija nerezervuoja teisės dalyvauti pirkime.

1.4. Stebėtojai dalyvauti Komisijos posėdžiuose nėra kviečiami.

1.5. Atliekamas žaliasis pirkimas. Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Aprašas), patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktualia redakcija), 4.1 papunkčiu. Darbams turi būti taikomi Aprašo II priedo XVII skyriaus „Kelių projektavimo paslaugos ir statybos darbai, kelio elementai“ 26 punkte numatyti reikalavimai. Aplinkos apsaugos kriterijai nustatyti kituose reikalavimuose tiekėjams (pvz. ISO, EMAS standartai) ir sutarties vykdymo sąlygose (8 priedas „Sutarties projektas“).

1.6. Išankstinis skelbimas apie pirkimą nebuvo paskelbtas.

1.7. Pirkime perkančioji organizacija nenumato skelbti pranešimo dėl savanoriško *ex ante* skaidrumo.

1.8. Pirkime neleidžiama pateikti alternatyvių pasiūlymų.

1.9. Bendrosios pirkimo sąlygos yra neatskiriama šių pirkimo sąlygų dalis.

# 2. Pirkimo objektas

2.1. Perkančioji organizacija numato įsigyti **Miško** **g. (BA-62) atkarpos Sūkurių k., Balbieriškio sen., Prienų r. sav., kapitalinio remonto darbus**. Reikalavimai pirkimo objektui nustatyti specialiųjų pirkimo sąlygų 2 priede „Techninė specifikacija“ ir techniniame projekte **Nr. UL-24-0125 „Miško g. (BA-62) atkarpos Sūkurių k., Balbieriškio sen., Prienų r. sav. kapitalinio remonto techninis projektas“** (pirkimo sąlygų 10 priedas).

2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 2 priede.

2.3. Jeigu apibūdinant pirkimo objektą techninėje specifikacijoje ar techniniame projekte nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.5. Jeigu apibūdinant pirkimo objektą techninėje specifikacijoje ar techniniame projekte nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# 3. Susitikimai su tiekėjais ir objekto apžiūra

3.1.Perkančioji organizacija nerengs susitikimo su tiekėjais dėl pirkimo sąlygų paaiškinimo.

3.2. Perkančioji organizacija nerengs objekto apžiūros.

# 4. Tiekėjų pašalinimo pagrindai ir kvalifikacijos reikalavimai

4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede „Tiekėjų pašalinimo pagrindai“.

4.2. Tiekėjams nustatomi kvalifikacijos reikalavimai ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 4 priede „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“.

# 5. Reikalavimai, susiję su nacionaliniu saugumu

5.1. Pirkimui netaikomi reikalavimai, susiję su nacionaliniu saugumu.

# 6. Specialieji reikalavimai pasiūlymų rengimui ir pateikimui

6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:

* + 1. tiekėjo pasirašytas pasiūlymas, parengtas pagal specialiųjų pirkimo sąlygų 6 priede pateiktą pasiūlymo formą;
    2. užpildytas EBVPD (specialiųjų pirkimo sąlygų 5 priedas). Pasirašydamas pasiūlymą, tiekėjas patvirtina ir EBVPD tikrumą;
    3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
    4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
    5. pasiūlymo galiojimą užtikrinantis dokumentas;
    6. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
    7. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime.

6.2. Pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:

6.2.1 pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;

6.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).

6.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.

6.4. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaičių po kablelio kiekio.

6.5. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# 7. Pasiūlymo galiojimo užtikrinimas

7.1. Tiekėjas privalo užtikrinti savo pasiūlymo galiojimą vienu iš šių būdų:

7.1.1. pateikiant banko išduotą besąlyginę pasiūlymo galiojimo užtikrinimo garantiją;

7.1.2. pateikiant draudimo bendrovės besąlyginį ir neatšaukiamą laidavimo raštą. Jeigu tiekėjas pateikia draudimo bendrovės išduotą laidavimo draudimo raštą, kartu su šiuo raštu tiekėjas turi pateikti draudimo liudijimą (polisą) su nuoroda į taisykles, kurių pagrindu buvo nustatytos draudimo sąlygos, bei mokestinio pavedimo, patvirtinančio užtikrinimo apmokėjimą, kopiją;

7.1.3. atliekant pavedimą į perkančiosios organizacijos nurodytą banko sąskaitą (AB bankas Swedbank“, sąskaitos Nr. LT337300010076937146).

7.2. Tiekėjas privalo užtikrinti savo pasiūlymo galiojimą **ne mažesne kaip 4000,00 Eur (keturi tūkstančiai eurų) suma**.

7.3. Tiekėjas netenka pasiūlymo galiojimo užtikrinimo esant bent vienai šių sąlygų:

7.3.1. pasiūlymo galiojimo laikotarpiu tiekėjas atsisako savo pasiūlymo arba jo dalies (pasiūlyme nurodyto pirkimo objekto, jo kiekio (apimties), siūlomų kainų, tiekimo ar mokėjimo terminų, kitų pasiūlyme nurodytų sąlygų);

7.3.2. tiekėjas, perkančiajai organizacijai paprašius, netikslina ar nepateikia trūkstamų duomenų ar dokumentų apie atitiktį pirkimo dokumentų reikalavimams;

7.3.3. perkančiajai organizacijai paprašius pagrįsti neįprastai mažą kainą, tiekėjas nepateikia jokio pagrindimo;

7.3.4. laimėjęs pirkimą tiekėjas atsisako sudaryti sutartį pagal šiuose pirkimo dokumentuose pateiktas sutarties sąlygas ir (ar) sutarties projektą. Jei iki perkančiosios organizacijos nurodyto laiko tiekėjas nepasirašo sutarties, laikoma, kad jis atsisakė sudaryti sutartį;

7.3.5. laimėjęs pirkimą ir pasirašęs sutartį tiekėjas per sutartyje nustatytą terminą nepateikia sutarties įvykdymo užtikrinimo – nepateikia sutarties įvykdymą užtikrinančio dokumento.

7.4. Prieš pateikdamas užtikrinimą patvirtinantį dokumentą, dalyvis gali prašyti perkančiosios organizacijos patvirtinti, kad ji sutinka priimti jo siūlomą užtikrinimą patvirtinantį dokumentą. Tokiu atveju perkančioji organizacija atsako dalyviui ne vėliau kaip per specialiųjų pirkimo sąlygų 1 priede nustatytą terminą. Šis patvirtinimas iš perkančiosios organizacijos neatima teisės atmesti pasiūlymo galiojimo užtikrinimo gavus informacijos, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų perkančiajai organizacijai arba kitiems ūkio subjektams, ar netinkamai juos vykdė.

7.5. Perkančioji organizacija gali prašyti pratęsti pasiūlymo galiojimo užtikrinimo laiką iki konkrečiai nurodytos datos.

7.6. Pasiūlymo galiojimo užtikrinimas grąžinamas (arba atsisakoma teisių į jį) per specialiųjų pirkimo sąlygų 1 priede „Terminai“ nustatytą terminą įvykus bent vienai iš šių sąlygų:

7.6.1. pasibaigia pasiūlymų užtikrinimo galiojimo laikas ir dalyvis jo nepratęsia ir (ar) nepateikia naujo pasiūlymo galiojimo užtikrinimą patvirtinančio dokumento (jeigu jo reikalaujama);

7.6.2. įsigalioja pasirašyta sutartis;

7.6.3. nutraukiamos pirkimo procedūros.

# 8. Elektroninis aukcionas

8.1. Perkančioji organizacija pirkime netaikys elektroninio aukciono.

# 9. Pasiūlymų vertinimas

9.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 6 priede „Pasiūlymo forma“.

9.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

9.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: **6.1.1 papunktyje nurodyti dokumentai.**

# 10. Sutarties sudarymas

10.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 8 priede „Sutarties projektas“.

# 11. Kitos sąlygos

11.1. Perkančioji organizacija pirkime papildomų sąlygų netaiko.

\_\_\_\_\_\_\_\_\_\_

# Pirkimo sąlygų 1 priedas „Terminai“

|  |  |  |  |
| --- | --- | --- | --- |
| **Eil.Nr.** | **VEIKSMAS** | **DATA/DIENŲ SKAIČIUS/ LAIKAS**  (Lietuvos laiku) | **PASTABOS** |
| 1. | Pasiūlymų pateikimo terminas | nurodytas skelbime | Perkančioji organizacija turi teisę pratęsti pasiūlymų pateikimo terminą. |
| 2. | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 30 minučių po pasiūlymų pateikimo termino pabaigos |  |
| 3. | Prašymą paaiškinti, patikslinti pirkimo sąlygas tiekėjas turi pateikti ne vėliau kaip: | 6 dienos iki pasiūlymų pateikimo termino dienos |  |
| 4. | Perkančioji organizacija pirkimo sąlygų paaiškinimą, patikslinimą pateikia visiems tiekėjams ne vėliau kaip: | 4 dienoms iki pasiūlymų pateikimo termino dienos |  |
| 5. | Objekto apžiūra bus vykdoma: | NETAIKOMA |  |
| 6. | Perkančioji organizacija rengs susitikimus su tiekėjais dėl pirkimo sąlygų paaiškinimo | NETAIKOMA |  |
| 7. | Tiekėjai turi pateikti prekių pavyzdžius | NETAIKOMA |  |
| 8. | Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip | 90 (devyniasdešimt) dienų nuo pasiūlymų pateikimo galutinio termino pabaigos |  |
| 9. | Perkančioji organizacija atsako tiekėjui, ar ji sutinka priimti tiekėjo siūlomą pasiūlymo galiojimo užtikrinimą patvirtinantį dokumentą ne vėliau kaip per | 3 (tris) darbo dienas nuo prašymo gavimo dienos |  |
| 10. | Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per | 5 (penkias) darbo dienas nuo prašymo gavimo dienos |  |
| 11. | Perkančioji organizacija informuoja pirkimo dalyvius apie EBVPD vertinimo rezultatus ne vėliau kaip per | 3 (tris) darbo dienas nuo sprendimo priėmimo dienos |  |
| 12. | Perkančioji organizacija pirkimo dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |  |
| 13. | Perkančioji organizacija, pirkimo dalyviui raštu paprašius, jam pateikia VPĮ 58 straipsnio 2 dalyje nustatytą informaciją ne vėliau kaip per | 15 (penkiolika) dienų nuo pirkimo dalyvio raštu pateikto prašymo gavimo dienos |  |
| 14. | Tiekėjas turi teisę pateikti pretenziją perkančiajai organizacijai, pateikti prašymą ar pareikšti ieškinį teismui ne vėliau kaip per | 5 (penkias) darbo dienas nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus;  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. |  |
| 15. | Perkančioji organizacija privalo išnagrinėti tiekėjo pretenziją priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems pirkimo dalyviams ne vėliau kaip per | 6 (šešias) darbo dienas nuo pretenzijos gavimo dienos |  |
| 16. | Jeigu perkančioji organizacija per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia arba ieškinį dėl nepagrįsto sutarties nutraukimo dėl esminio pirkimo sutarties pažeidimo ar nepagrįsto sprendimo, kad tiekėjas pirkimo sutartyje nustatytą esminę pirkimo sutarties sąlygą vykdė su dideliais arba nuolatiniais trūkumais ir dėl to perkančioji organizacija pritaikė sutartyje nustatytą sankciją) | per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą pretenziją pateikusiam tiekėjui, suinteresuotiems pirkimo dalyviams. |  |
| 17. | Perkančioji organizacija negali sudaryti sutarties anksčiau kaip po | 5 (penkių) darbo dienų, nuo pranešimo apie sprendimą sudaryti sutartį (o jei buvau gauta pretenzija – nuo pranešimo raštu apie jos priimtą sprendimą dėl pretenzijos) išsiuntimo iš perkančiosios organizacijos pirkimo dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 (penkiolikos) dienų. |  |
| 18. | Jeigu suinteresuotas dalyvis paprašys perkančiosios organizacijos pateikti laimėjusį pasiūlymą | VPĮ 102 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, VPĮ 102 straipsnio 1 dalyje nustatytas terminas ir atidėjimo terminas pratęsiami vienai darbo dienai. |  |

## Pirkimo sąlygų 2 priedas „Techninė specifikacija“

TECHNINĖ SPECIFIKACIJA

**MIŠKO G. (BA-62) ATKARPOS SŪKURIŲ K., BALBIERIŠKIO SEN., PRIENŲ R. SAV. KAPITALINIO REMONTO DARBAI**

1. **PIRKIMO OBJEKTAS:**
   1. Miško g. (BA-62) atkarpos Sūkurių k., Balbieriškio sen., Prienų r. sav. kapitalinis remontas.
2. **UŽSAKOVAS:**
   1. Prienų rajono savivaldybės administracija (toliau – Savivaldybė).
3. **PAGRINDINIAI REIKALAVIMAI:**
   1. Miško g. (BA-62) atkarpos Sūkurių k., Balbieriškio sen., Prienų r. sav. kapitalinis remontas apima darbo projekto parengimą, išpildomosios dokumentacijos, kadastrinės bylos su patikra parengimo paslaugas bei statybos darbus (toliau – darbai).
   2. Darbai vykdomi pagal techninio projekto Nr. UL-24-0125 „Miško g. (BA-62) atkarpos Sūkurių k., Balbieriškio sen., Prienų r. sav. kapitalinio remonto projektas“ ir rangovo parengto darbo projekto sprendinius.
   3. Statybos darbai apima visus su projekto įgyvendinimu susijusius statybos darbus, kurie numatyti techninio projekto ir darbo projekto apimtyse. Rangovas turi parengti darbo projektą ir atlikus kapitalinio remonto darbus atlikti remontuotos gatvės kadastrinius matavimui. Parengti kadastrines bylas su patikra ir perduoti Savivaldybei.
   4. Darbai turi būti atliekami laikantis galiojančių Lietuvos Respublikos teisės aktų, statybos techninių reglamentų, taisyklių ir kitų galiojančių normatyvinių dokumentų.
   5. Darbai turi būti atlikti kokybiškai, laikantis esamų normų, taisyklių ir standartų.
   6. Atliekami darbai derinami vietoje su atsakingais Savivaldybės darbuotojais.
   7. Rangovas turi užvesti, pildyti, užbaigti ir perduoti el. žurnalą atsakingiems Savivaldybės atstovams el. laikmenoje.
4. **DARBŲ KIEKIAI:**
   1. Darbų kiekiai nurodyti sąnaudų kiekių žiniaraštyje.
5. **DARBŲ ATLIKIMO TERMINAI:**
   1. Darbų atlikimo terminas – nuo sutarties pasirašymo dienos iki 2025 m. spalio 15 d. Šis terminas gali būti pratęstas vieną kartą 1 mėn. Tada atitinkamai pratęsiamas ir sutarties galiojimo terminas.
   2. Darbų pabaiga laikoma, kai rangovas pateikia galutinį atliktų darbų aktą.

**6. PRIEDAI:**

6.1. Techninis projektas Nr. UL-24-0125 „Miško g. (BA-62) atkarpos Sūkurių k., Balbieriškio sen., Prienų r. sav. kapitalinio remonto techninis projektas“.

\_\_\_\_\_\_\_\_\_\_\_\_

## Pirkimo sąlygų 3 priedas „Tiekėjų pašalinimo pagrindai“

TIEKĖJŲ PAŠALINIMO PAGRINDAI

1. Su pasiūlymu teikiamas tik EBVPD. Perkančioji organizacija su pasiūlymu nereikalauja pateikti lentelėje nurodytų pašalinimo pagrindų nebuvimą įrodančių dokumentų. Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, perkančioji organizacija gali reikalauti iš tiekėjų tik turėdama pagrįstų abejonių dėl šių tiekėjų patikimumo. Vis dėlto, perkančioji organizacija bet kuriuo pirkimo procedūros metu gali paprašyti kandidatų ar dalyvių pateikti visus ar dalį dokumentų, patvirtinančių jų pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros atlikimą.

2. Pašalinimo pagrindai taikomi tiekėjui (kai pasiūlymą teikia ūkio subjektų grupė – visiems tos grupės nariams) ir ūkio subjektams, kurių pajėgumais tiekėjas remiasi.

3. Perkančioji organizacija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų, išskyrus VPĮ 46 straipsnio 10 dalyje nustatytus atvejus (tačiau atsižvelgiant į VPĮ 46 straipsnio 11 ir 12 dalių nuostatas).

4. Perkančioji organizacija, priimdama sprendimus dėl tiekėjo pašalinimo iš pirkimo procedūros VPĮ 46 straipsnio 4 ir 6 dalyse nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, VPĮ 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal VPĮ 52 ir 91 straipsnius skelbiamą informaciją.

5. Perkančioji organizacija visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Lentelės ketvirtame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai. Dėl dokumentų, kuriuos turi pateikti užsienio šalių tiekėjai, informaciją Perkančioji organizacija pasitikrina „e-Certis“, adresu https://ec.europa.eu/tools/ecertis/.

6. Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:

6.1. priesaikos deklaracija;

6.2. oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

|  |  |  |  |
| --- | --- | --- | --- |
| Eil. Nr. | **Tiekėjo pašalinimo pagrindai** | **VPĮ straipsnis, dalis, punktas bei EBVPD formos dalis pildymui** | **Pašalinimo pagrindų nebuvimą įrodantys dokumentai** |
|  | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[1]](#footnote-1).   Nurodyti dokumentai turi būti išduoti ne anksčiau kaip 180 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  ***PASTABA***  Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo. |
|  | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | **VPĮ 46 straipsnio 2¹ dalis**  EBVPD III dalies D2 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | 1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[2]](#footnote-2).   Nurodyti dokumentai turi būti išduoti ne anksčiau kaip 180 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento[[3]](#footnote-3).   Nurodyti dokumentai turi būti išduoti ne anksčiau kaip 180 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  ***PASTABA***  Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo. |
|  | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  [**https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/**](https://vpt.lrv.lt/melaginga-informacija-pateikusiu-tiekeju-sarasas-3) |
|  | Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**  [**https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/**](https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/)  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  [**https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/**](https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/) |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |

\_\_\_\_\_\_\_\_\_\_\_\_\_

Pirkimo sąlygų 4 priedas „Tiekėjų kvalifikacijos reikalavimai ir reikalaujami aplinkos apsaugos vadybos sistemos standartai“

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS APLINKOS APSAUGOS VADYBOS SISTEMOS STANDARTŲ

1. Tiekėjo kvalifikacija turi atitikti šiame priede nustatytus reikalavimus kvalifikacijai.

2. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.

3.Tiekėjas gali pasitelkti pirkimo sutarčiai įvykdyti kitus subrangovus ir/ar ūkio subjektus, kurių pajėgumais remsis, neatsižvelgdamas į tai, kokio teisinio pobūdžio būtų jų ryšiai su jais. Šiuo atveju tiekėjas privalo įrodyti perkančiajai organizacijai, kad, vykdant pirkimo sutartį, tie ištekliai jam bus prieinami. Tam įrodyti tiekėjas turi pateikti dokumentus (pvz. susitarimai ar ketinimų protokolai), kurie patvirtintų, kad tiekėjui kitų subrangovų ir/ar ūkio subjektų, kurių pajėgumais remsis, ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis jungtinės veiklos sutarties pagrindu veikianti ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais. Visi ūkio subjektai, subtiekėjai (kvazisubtiekėjai) ir/ar pasiūlymo pateikimo metu žinomi subrangovai turi būti nurodyti pasiūlymo formoje. Tiekėjas įsipareigoja, kad pirkimo sutartį vykdys tik tokią teisę turintys fiziniai ir/ar juridiniai asmenys.

4. Jeigu tiekėjas pasiūlyme nurodo specialistą (fizinį asmenį), kuris pasiūlymo pateikimo metu nėra tiekėjo ar jo pasitelkiamų subtiekėjų darbuotojas, tačiau kurį laimėjimo ir sutarties sudarymo atveju ketina pasitelkti (kvazisubtiekėjai), tokiu atveju, tiekėjas iki pateikiant pasiūlymą turi sudaryti su tokiu specialistu susitarimą arba ketinimų protokolą arba kitą lygiavertį dokumentą (pateikiamas skenuotas dokumentas elektroninėje formoje arba el. parašu pasirašytas dokumentas), kuris pagrįstų, kad toks ketinimas buvo iki tiekėjui pateikiant pasiūlymą perkančiajai organizacijai ir kad pirkimo laimėjimo ir sutarties sudarymo atveju specialistas bus įdarbintas. Jei tiekėjas pasiūlymo formoje informacijos apie ketinamą pasitelkti specialistą nenurodo – laikoma, kad tiekėjas siūlo tik specialistus, su kuriais pasiūlymo pateikimo dieną jį sieja darbo santykiai (tiekėjas yra darbdavys).

5. Perkančioji organizacija dokumentų, patvirtinančių tiekėjo atitiktį kvalifikacijos reikalavimams (išskyrus kartu su pasiūlymu reikalaujamus pateikti dokumentus) ir aplinkos apsaugos vadybos sistemos standartams, reikalaus tik iš ekonomiškai naudingiausią pasiūlymą pateikusio dalyvio.

**Tiekėjų kvalifikacijos reikalavimai**

|  |  |  |  |
| --- | --- | --- | --- |
| **Eil. Nr.** | **Kvalifikacijos reikalavimas** | **Atitiktį reikalavimui įrodantys dokumentai\*** | **Subjektas, kuris turi atitikti reikalavimą** |
| 1. | Tiekėjas pirkimo sutarties vykdymui privalo turėti ne mažiau kaip vieną statinio statybos vadovą, turintį aukštąjį inžinerinį (statybos srities) išsilavinimą ir kuris per paskutinius 5 metus iki pasiūlymo pateikimo termino pabaigos ėjo statinio statybos darbų vadovo pareigas bent viename panašiame objekte nuo statybos darbų pradžios iki objekto pridavimo ir kurio bendra vertė ne mažesnė kaip 150000 Eur be PVM.  Panašiu objektu bus laikomas susisiekimo komunikacijų (Statinio kategorija: neypatingi statiniai; grupė: keliai, gatvės) naujos statybos ir/ar rekonstrukcijos ir/ar kapitalinio remonto darbai. | 1. Tiekėjo patvirtintas specialistų (-o), kurie (-is) bus atsakingi (-as) už pirkimo sutarties vykdymą, sąrašas (Pirkimo sąlygų 11 priedas), kuriame nurodomi specialisto vardas, pavardė, darbovietė, jo pareigos, vykdant pirkimo sutartį, darbuotojo (specialisto) kvalifikaciją (išsilavinimą) patvirtinantys dokumentai. Kartu su sąrašu pateikiamos išsilavinimą patvirtinančių dokumentų skaitmeninės kopijos.  2. Siūlomo statinio statybos vadovo patirčiai pagrįsti pateikiamas vykdytų sutarčių (objektų) sąrašas (nurodant objekto pavadinimą, užsakovą, objekte atliktas funkcijas ir jų vykdymo laikotarpio – pradžios ir pabaigos datas), sutarčių vertes ir dokumento, patvirtinančio, kad specialistas buvo paskirtas statinio statybos vadovu kopija (Pirkimo sąlygų 12 priedas).  3. Dokumentas, kuriame specialistas įsipareigoja vykdyti pirkimo sutartį (tais atvejais, kai specialistas pasiūlymo pateikimo metu nėra Tiekėjo darbuotojas). | • jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;  • tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;  • subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |
| 2. | Sutarties vykdymui tiekėjas privalo pasiūlyti ne mažiau kaip vieną kvalifikuotą specialistą, kuris atitinka žemiau nurodytus reikalavimus:  2.1. Specialistą, turintį teisę atlikti **kadastrinių bylų parengimo** paslaugas;  2.2. Specialistą, turintį teisę atlikti **geodezinių nuotraukų parengimo** paslaugas.  Tiekėjas gali pasiūlyti atskirus arba tą patį specialistą nurodytoms paslaugoms atlikti. | Tiekėjas turi pateikti siūlomų specialistų, kurie vykdys nekilnojamųjų daiktų kadastro duomenų nustatymo darbus, sąrašą, kuriame nurodomi siūlomų specialistų vardai, pavardės, pareigos, turima kvalifikacija (Pirkimo sąlygų 11 priedas). Tiekėjas, siūlydamas specialistus, privalo įrodyti perkančiajai organizacijai, kad vykdant pirkimo sutartį tie ištekliai jam bus prieinami. Įrodymui tiekėjas turi pateikti sutarčių ar kitų dokumentų kopijas (pvz., darbo sutarties, ketinimų protokolo), kurie patvirtintų, kad tiekėjui pasiūlytų specialistų ištekliai bus prieinami per visą sutartinių įsipareigojimų vykdymo laikotarpį. Svarbu, kad tokie dokumentai būtų sudaryti iki tiekėjui pateikiant pasiūlymą.  Perkančioji organizacija pati pasitikrins siūlomų specialistų duomenis Licencijų informacinėje sistemoje https://www.licencijavimas.lt/lis-epp-app/public/licenceSearch.  Užsienio šalių specialistai turi pateikti turimų dokumentų, patvirtinančių turimą kvalifikaciją kilmės šalyje, kopijas arba nuorodas į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungti ir susipažinti su reikalaujamais dokumentais.  Esant aplinkybėms, dėl kurių perkančioji organizacija negali pati pasitikrinti nurodytų duomenų (pvz., registras neveikia, registre nėra duomenų apie tiekėjo specialistų sąraše nurodytą siūlomą specialistą ar pan.), perkančioji organizacija turi teisę kreiptis į tiekėją dėl atitiktį patvirtinančių dokumentų pateikimo. | Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.  Subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |

**Reikalavimai dėl aplinkos apsaugos vadybos sistemos standartų laikymosi**

1. Tiekėjai turi atitikti šiame priede nustatytus reikalavimus dėl aplinkos apsaugos vadybos sistemos standartų laikymosi.

| **Eil. Nr.** | **Reikalavimas dėl aplinkos apsaugos vadybos sistemos standartų laikymosi** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| --- | --- | --- | --- |
| **1.** | **Aplinkos apsaugos vadybos sistemos taikymas** | | |
| 1.1. | Perkamiems **Miško g. (BA-62) atkarpos Sūkurių k., Balbieriškio sen.,** **kapitalinio remonto darbams** tiekėjas taiko Europos Sąjungos aplinkos apsaugos vadybos ir audito sistemą (angl. Eco–Management and Audit Scheme, EMAS) arba kitas aplinkos apsaugos vadybos sistemas, pripažįstamas pagal 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriškojo Bendrijos aplinkosaugos vadybos ir audito sistemos (EMAS) taikymo, panaikinančio Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB (OL 2009 L 342, p. 1), 45 straipsnį, arba kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus. | Nepriklausomos įstaigos išduoto galiojančio sertifikato, patvirtinančio, kad tiekėjas laikosi reikalaujamos aplinkos apsaugos vadybos sistemos standartų, skaitmeninė kopija.  Perkančioji organizacija pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Taip pat priima ir kitus lygiaverčius aplinkosaugos vadybos priemonių įrodymus, jeigu tiekėjas įrodo, kad dėl nuo jo nepriklausančių objektyvių priežasčių jis negali pateikti sertifikatų per nustatytą laiką.  Jeigu tiekėjas pats atitinka šį reikalavimą, tačiau pasitelkia subtiekėjus nurodytiems darbams atlikti, kuriems yra keliamas šis reikalavimas, pateikiamas: tiekėjo vidaus dokumentas (pvz., įmonės patvirtinta aplinkos apsaugos politika ar kiti dokumentai) arba su subtiekėju pasirašytas susitarimas, arba kitas dokumentas, kuriame yra aprašyta, kad subtiekėjas turi laikytis tiekėjo aplinkos apsaugos vadybos standarto tiek kiek jis taikomas atsižvelgiant į subtiekėjo prisiimamus įsipareigojimus pirkimo sutarčiai vykdyti bei nustatyta tiekėjo atsakomybė prižiūrėti, kad subtiekėjas vadovautųsi tiekėjo turimu aplinkos apsaugos vadybos standartu.  Perkančioji organizacija priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.  Jeigu tiekėjas pats atitinka šį reikalavimą, tačiau pasitelkia subtiekėjus nurodytiems darbams atlikti, kuriems yra keliamas šis reikalavimas, pateikiamas: tiekėjo vidaus dokumentas (pvz., įmonės patvirtinta aplinkos apsaugos politika ar kiti dokumentai) arba su subtiekėju pasirašytas susitarimas ar kitas dokumentas, kuriame yra aprašyta, kad subtiekėjas turi laikytis tiekėjo aplinkos apsaugos vadybos užtikrinimo priemonių tiek kiek jos yra taikomos atsižvelgiant į subtiekėjo prisiimamus įsipareigojimus pirkimo sutarčiai vykdyti ir tiekėjo atsakomybė prižiūrėti, kad subtiekėjas laikytųsi šių tiekėjo aplinkos apsaugos vadybos užtikrinimo priemonių. | Tiekėjai / Subtiekėjai turi laikytis reikalaujamų aplinkos apsaugos vadybos standarto reikalavimų, atsižvelgiant į jų prisiimamus įsipareigojimus pirkimo sutarčiai vykdyti.  Tiekėjas gali remtis kitų ūkio subjektų pajėgumais atsižvelgiant į jų prisiimamus įsipareigojimus pirkimo sutarčiai vykdyti.  Jeigu pasiūlymas teikiamas jungtinės veiklos pagrindu, nurodytą standartą taikyti (būti įsidiegęs) ir tai įrodyti turi kiekvienas jungtinės veiklos partneris (pagal prisiimtus įsipareigojimus).  **Pastaba:** Jeigu Tiekėjas pats atitinka šį reikalavimą, tačiau pasitelkia Subtiekėjus nurodytiems darbams atlikti, kuriems (-ioms) yra keliamas šis reikalavimas, tokiu atveju Subtiekėjai turi laikytis reikalaujamo aplinkos apsaugos vadybos standarto reikalavimų, atsižvelgiant į jų prisiimamus įsipareigojimus pirkimo sutarčiai vykdyti. |

Tiekėjas / subtiekėjai / ūkio subjektai, kurių pajėgumais remiamasi, bet kuriuo sutarties vykdymo metu turi galėti pateikti dokumentus (nepriklausomos įstaigos išduotą sertifikatą), kurie patvirtintų, kad yra laikomasi reikalaujamos aplinkos apsaugos vadybos sistemos standartų. Dokumentai turi galioti visą Sutarties vykdymo laikotarpį.

\_\_\_\_\_\_\_\_\_\_\_\_\_\_

Pirkimo sąlygų 5 priedas „EBVPD“

EUROPOS BENDRASIS VIEŠŲJŲ PIRKIMŲ DOKUMENTAS

„Europos bendrasis viešųjų pirkimų dokumentas (EBVPD)“ pateikiamas atskiru dokumentu (.xml ir .pdf formatu) ir skelbiamas viešai CVP IS priemonėmis kartu su kitais pirkimo dokumentais.

\_\_\_\_\_\_\_\_\_\_

## Pirkimo sąlygų 6 priedas „Pasiūlymo forma“

Herbas arba prekių ženklas

(Rangovo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie rangovą, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

**PASIŪLYMAS**

**DĖL MIŠKO G. (BA-62) ATKARPOS SŪKURIŲ K., BALBIERIŠKIO SEN., PRIENŲ R. SAV. KAPITALINIO REMONTO DARBŲ**

2025 m. \_\_\_\_\_\_\_\_\_\_\_\_\_\_\_\_\_\_\_\_\_ d.

Prienų rajono savivaldybės administracijai

**1. Informacija apie rangovą**

|  |  |
| --- | --- |
| Rangovo arba ūkio subjektų grupės narių pavadinimas (-ai) |  |
| Rangovo arba ūkio subjektų grupės narių juridinio asmens kodas (-ai) (tuo atveju, jei pasiūlymą teikia fizinis asmuo - verslo pažymėjimo Nr. ar pan.) |  |
| PVM mokėtojo kodas |  |
| Ūkio subjektų grupės narys, atstovaujantis grupei (pildoma, jei pasiūlymą teikia ūkio subjektų grupė) |  |
| Rangovo adresas (jeigu dalyvauja ūkio subjektų grupė, surašomi visi dalyvių adresai) |  |
| Atsiskaitomosios sąskaitos numeris, bankas, banko kodas |  |
| Įmonės vadovo pareigos, vardas, pavardė |  |
| Už pasiūlymą atsakingo asmens pareigos, vardas, pavardė, telefono numeris, el. pašto adresas |  |
| Už sutarties vykdymą atsakingo asmens pareigos, vardas, pavardė, telefono numeris, el. pašto adresas |  |
| Sutartį Rangovas galės pasirašyti elektroniniu parašu (Taip/Ne) |  |
| Sutartį pasirašančio asmens pareigos, vardas, pavardė |  |

1.1. Šiuo pasiūlymu pažymime, kad sutinkame su visomis pirkimo sąlygomis, nustatytomis:

1.1.1. skelbime apie pirkimą;

1.1.2. konkurso bendrosiose ir specialiosiose sąlygose (kartu su priedais);

1.1.3. dokumentų paaiškinimuose (patikslinimuose), taip pat atsakymuose į tiekėjų klausimus (jei tokių bus);

1.1.4. kituose CVP IS priemonėmis pateiktuose dokumentuose.

1.2. Pateikdami CVP IS priemonėmis pasiūlymą, patvirtiname, kad dokumentų skaitmeninės kopijos ir elektroninėmis priemonėmis pateikti duomenys yra tikri.

1.3. Patvirtiname, kad atidžiai perskaitėme visas pirkimo dokumentų sąlygas. Mūsų pasiūlymas visiškai atitinka perkančiosios organizacijos reikalavimus ir įsipareigojame jų laikytis. Taip pat įsipareigojame laikytis ir kitų Lietuvos Respublikoje galiojančių ir Pirkimo objektui bei Sutarčiai taikomų teisės aktų reikalavimų.

1.4. Pasiūlymas galioja ne trumpiau nei 90 kalendorinių dienų nuo paskutinės pasiūlymo pateikimo dienos, neįskaitant paskutinės pasiūlymo pateikimo dienos.

1.5. Patvirtiname, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti pirkimo dokumentuose.

1.6. Patvirtiname, kad:

1.6.1. Rangovo ar jo nurodytų subrangovų (nepriklausomai nuo to, remiamasi ar ne jų pajėgumais) lėšų gavėjo tikrasis (-ieji) savininkas (-ai) **yra / nėra** *(nereikalingą ištrinti)* užsienietis (fizinis asmuo) ar užsienyje registruotas juridinis asmuo, arba

1.6.2. Rangovas, subrangovas (nepriklausomai nuo to, remiamasi ar ne jų pajėgumais), **yra / nėra** *(nereikalingą ištrinti)* užsienietis (fizinis asmuo).

*Tuo atveju, jei rangovo ar jo nurodytų subrangovų (nepriklausomai nuo to, remiamasi ar ne jų pajėgumais) lėšų gavėjo tikrasis (-ieji) savininkas (-ai) yra užsienietis (fizinis asmuo) ar užsienyje registruotas juridinis asmuo arba rangovas, subrangovas (nepriklausomai nuo to, remiamasi ar ne jų pajėgumais), yra užsienietis (fizinis asmuo), iš laimėtojo prieš pasirašant sutartį bus prašoma pateikti duomenis apie šių asmenų naudos gavėjus – fizinius asmenis (vardas, pavardė ir gimimo data), kurie turi daugiau nei 25 procentų akcijų, arba turi 50 ar daugiau procentų visų įmonės dalyvių balsų, kaip nustatyta Europos Parlamento ir Tarybos Reglamento (ES) 2021/241 2021 m. vasario 12 d., kuriuo nustatoma ekonomikos gaivinimo ir atsparumo didinimo priemonė 22 straipsnio 2 dalies d punkto iii papunktyje.*

**2. Pasiūlymo kaina**

|  |  |  |
| --- | --- | --- |
| Eil. Nr. | Darbų pavadinimas | Kaina Eur be PVM |
| 1. | Darbo projekto parengimas |  |
| 2. | Kapitalinio remonto darbai |  |
| 3. | Išpildomosios dokumentacijos, elektroninio žurnalo ir kadastrinės bylos su patikra parengimas |  |
| **Bendra pasiūlymo kaina be PVM:** | |  |
| **PVM (21 proc.) suma:** | |  |
| **Iš viso su PVM:** | |  |

Bendra Miško g. (BA-62) atkarpos Sūkurių k., Balbieriškio sen., Prienų r. sav. kapitalinio remonto darbų pasiūlymo kaina \_\_\_\_\_\_\_\_\_\_\_\_\_\_\_\_\_\_\_\_\_ Eur su PVM (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) Eur.

(pasiūlymo kaina žodžiais)

**Teikdami šį pasiūlymą patvirtiname, kad į siūlomą kainą įskaičiuotos visos vykdymo išlaidos ir visi mokesčiai,** **taip pat ir PVM. Prisiimame riziką už visas išlaidas, kurias teikdami pasiūlymą ir laikydamiesi Perkančiosios organizacijos reikalavimų, privalėjome įskaičiuoti į pasiūlymo kainą.**

**3. Kartu su pasiūlymu pateikiami šie dokumentai:**

|  |  |  |
| --- | --- | --- |
| Eil. Nr. | Pateiktų dokumentų pavadinimas | Dokumento puslapių skaičius |
| 1. | Užpildytas EBVPD |  |
| 2. | Pasiūlymo galiojimo užtikrinimą įrodantis dokumentas |  |
|  |  |  |
|  |  |  |
|  |  |  |

**4. \*Vykdant sutartį pasitelksime šiuos subrangovus:**

|  |  |  |
| --- | --- | --- |
| Eil. Nr. | Subrangovų pavadinimas | Subrangovui perduodama dalis (%) arba Eur |
|  |  |  |
|  |  |  |
|  |  |  |
|  |  |  |

\*Pildyti tuomet, jei bus sutarties vykdymui bus pasitelkti subrangovai.

**5. \*Vykdant sutartį pasitelksime šiuos ūkio subjektus, kurių pajėgumais bus remiamasi:**

|  |  |  |
| --- | --- | --- |
| Eil. Nr. | Ūkio subjektų, kurių pajėgumais bus remiamasi, pavadinimas | Ūkio subjektui, kurio pajėgumais remiamasi,  perduodama dalis (%) arba Eur |
|  |  |  |
|  |  |  |
|  |  |  |
|  |  |  |

\*Pildyti tuomet, jei sutarties vykdymui bus pasitelkti ūkio subjektai, kurių pajėgumais bus remiamasi.

**6. \*Vykdant sutartį pasitelksime šiuos kvazisubtiekėjus:**

|  |  |  |
| --- | --- | --- |
| Eil. Nr. | Kvazisubtiekėjo pavadinimas | Kvazisubtiekėjui perduodama dalis (%) arba Eur |
|  |  |  |
|  |  |  |
|  |  |  |
|  |  |  |

\*Pildyti tuomet, jei bus sutarties vykdymui bus pasitelkti kvazisubtiekėjai

**7. \*Šiame pasiūlyme yra pateikta ir konfidenciali informacija:**

|  |  |
| --- | --- |
| Eil. Nr. | Pateikto dokumento pavadinimas |
|  |  |
|  |  |
|  |  |
|  |  |

\*\* Pildyti tuomet, jei bus pateikta konfidenciali informacija. Visas rangovo pasiūlymas negali būti laikomas konfidencialia informacija, tačiau rangovas gali nurodyti, kad tam tikra jo pasiūlyme pateikta informacija yra konfidenciali. Konfidencialia informacija gali būti, pavyzdžiui, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos:

1) jeigu tai pažeistų įstatymus, nustatančius informacijos atskleidimo ar teisės gauti informaciją reikalavimus, ir šių įstatymų įgyvendinamuosius teisės aktus;

2) jeigu tai pažeistų Viešųjų pirkimų įstatymo 33, 58 straipsniuose ir 86 straipsnio 9 dalyje nustatytus reikalavimus dėl paskelbimo apie sudarytą pirkimo sutartį, kandidatų ir dalyvių informavimo, laimėjusio dalyvio pasiūlymo, sudarytos pirkimo sutarties, preliminariosios sutarties ir šių sutarčių pakeitimų paskelbimo, įskaitant informaciją apie pasiūlyme nurodytą prekių, paslaugų ar darbų kainą, išskyrus jos sudedamąsias dalis;

3) pateiktos tiekėjų pašalinimo pagrindų nebuvimą, atitiktį kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams patvirtinančiuose dokumentuose, išskyrus informaciją, kurią atskleidus būtų pažeisti tiekėjo įsipareigojimai pagal su trečiaisiais asmenimis sudarytas sutartis, – tuo atveju, kai ši informacija reikalinga tiekėjui jo teisėtiems interesams ginti;

4) informacija apie pasitelktus ūkio subjektus, kurių pajėgumais remiasi tiekėjas, ir subtiekėjus – tuo atveju, kai ši informacija reikalinga tiekėjui jo teisėtiems interesams ginti.

Pasirašydami šį pasiūlymą tvirtiname, kad:

1) pasiūlymas galioja 90 kalendorių dienų nuo pasiūlymų pateikimo termino pabaigos;

2) sutinkame su visomis pirkimo dokumentuose, jų paaiškinimuose, papildymuose nustatytomis sąlygomis;

3) visa pasiūlyme pateikta informacija yra teisinga ir nenuslėpėme jokios informacijos, kurią buvo prašoma pateikti pirkimo dokumentuose;

4) suprantame, kad išaiškėjus aukščiau nurodytoms aplinkybėms būsime pašalinti iš šio pirkimo ir mūsų pateiktas pasiūlymas bus atmestas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(Rangovo arba jo įgalioto asmens pareigų pavadinimas) (Parašas) (Vardas ir pavardė)

## Pirkimo sąlygų 7 priedas „Pasiūlymų vertinimo kriterijai ir sąlygos“

PASIŪLYMŲ VERTINIMO KRITERIJAI ir Sąlygos

1. Perkančioji organizacija ekonomiškai naudingiausią pasiūlymą išrenka pagal **kainą**. Ekonomiškai naudingiausiu pasiūlymu laikomas mažiausios kainos pasiūlymas.

2. Bendrieji pasiūlymų vertinimo principai išdėstyti Bendrųjų pirkimo sąlygų 17 skyriuje ir Specialiųjų pirkimo sąlygų 9 skyriuje.

\_\_\_\_\_\_\_\_\_\_\_\_\_\_\_\_

## Pirkimo sąlygų 8 priedas „Sutarties projektas“

**RANGOS SUTARTIS**

2025 m. \_\_\_\_\_\_\_\_\_\_\_\_\_\_\_\_ d.

Prienai

Prienų rajono savivaldybės administracija (toliau– Užsakovas), juridinio asmens kodas 288742590, adresas \_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_\_\_, veikiančio(-ios) pagal \_\_\_\_\_\_\_\_\_\_\_\_\_\_\_, ir \_\_\_\_\_\_\_\_\_\_\_\_\_\_\_\_\_ (toliau – Rangovas), juridinio asmens kodas \_\_\_\_\_\_\_\_\_\_\_\_, adresas \_\_\_\_\_\_\_\_\_, atstovaujama(-as) \_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_, toliau Užsakovas ir Rangovas kiekvienas atskirai gali būti vadinami „Šalimi“, o abu kartu – „Šalimis“, sudarė šią **Miško g. (BA-62) atkarpos Sūkurių k., Balbieriškio sen., Prienų r. sav., kapitalinio remonto darbų sutartį** (toliau – Sutartis) ir susitarė dėl toliau išvardytų sąlygų.

1. **SĄVOKOS**
   1. **Darbai** – visi darbai, nustatyti Techninėje specifikacijoje (2 priedas) ir Projekte, ir kiti darbai, bei kitos būtinos Sutarčiai atlikti paslaugos, kurias pagal Sutartį privalo atlikti Rangovas.
   2. **Darbų atlikimo terminas** – laikas, skaičiuojamas mėnesiais nuo Darbų pradžios iki Darbų perdavimo Užsakovui ir pasirašius Darbų perdavimo-priėmimo aktą.
   3. **Darbų perdavimo-priėmimo aktas** – dokumentas, patvirtinantis, kad Rangovas perdavė, o Užsakovas priėmė Darbus, pasirašomas vadovaujantis Sutarties sąlygų 8.1 papunkčiu.
   4. **Darbų pradžia** – diena, kai Rangovas gavo visus reikalingus dokumentus (parengtas, suderintas, ekspertuotas ir Užsakovo patvirtintas Projektas, išduotas statybą leidžiantis dokumentas (jeigu yra), pasirašytas statybvietės perdavimo ir priėmimo aktas) ir Užsakovas paskiria Statinio statybos techninės priežiūros vadovą.
   5. **Išankstinis mokėjimas** – Sutarties 9.3 papunktyje nurodyta Sutarties kainos dalis, kurią Užsakovas pagal Sutartį turi sumokėti Rangovui iš anksto (avansu) iki atliktų Darbų perdavimo Užsakovui.
   6. **Išlaidos** – visos pagrįstai Statybvietėje ar už jos ribų patirtos Rangovo tiesioginės ir netiesioginės išlaidos, susijusios su Sutartyje numatytais Darbais. Į išlaidas negali būti įskaičiuojamos negautos pajamos.
   7. **Įranga** – prietaisai ir mechanizmai sudarantys Darbus ar jų dalį.
   8. **Medžiagos** – visa tai, kas turi sudaryti Darbus ar jų dalį (išskyrus Įrangą).
   9. **Pakeitimas** – Projekto sprendinių, apibūdinančių Darbus, keitimas, Užsakovo atliekamas vadovaujantis Sutarties 10 skyriaus nuostatomis. Projekto pakeitimai turi būti įforminami vadovaujantis Lietuvos Respublikos statybos techninio reglamento STR 1.04.04:2017 „Statinio projektavimas, projekto ekspertizė” reikalavimais.
   10. **Pradinė sutarties vertė** – Sutarties 3.4 papunktyje nurodyta vertė, lygi laimėjusio Rangovo pasiūlymo kainai, nurodytai už visą Darbų apimtį.
   11. **Projektas –** UAB „URRBAN LINE“ 2024 m. parengtas **Miško g. (BA-62) atkarpos Sūkurių k., Balbieriškio sen., Prienų r. sav. kapitalinio remonto techninis projektas Nr. UL-24-0125.**
   12. **Rangovo įrengimai** – visi prietaisai, mechanizmai, transporto priemonės bei kiti daiktai, reikalingi Darbams vykdyti, užbaigti ir bet kuriems defektams ištaisyti. Rangovo įrengimams nepriskiriama Įranga, Medžiagos ir visi kiti daiktai, skirti sudaryti Darbus ar jų dalį.
   13. **Rangovo pasiūlymas** – Rangovo užpildyti ir viešojo darbų pirkimo metu pateikti dokumentai, kuriais siūloma Užsakovui atlikti darbus pagal Užsakovo nustatytas viešojo darbų pirkimo sąlygas.
   14. **Rangovo personalas** – visi Statybvietėje dirbantys Rangovui arba Subrangovui darbuotojai ir kiti asmenys, padedantys Rangovui vykdyti Darbus.
   15. **Statinio statybos techninės priežiūros vadovas –** asmuo, kurį Užsakovas skiria organizuoti statinio statybos techninę priežiūrą, kurios tikslas – kontroliuoti, ar statinys statomas pagal Projektą, ar statybos metu laikomasi Sutarties sąlygų, Lietuvos Respublikos teisės aktų, normatyvinių statybos techninių dokumentų, normatyvinių statinio saugos ir paskirties dokumentų reikalavimų.
   16. **Statybos užbaigimo aktas –** STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ nustatyta tvarka Statytojo vardu surašyta ir IS „Infostatyba“ registruota/patvirtinta deklaracija.
   17. **Statybos užbaigimo terminas** – laikas, skaičiuojamas dienomis nuo Darbų perdavimo-priėmimo akto datos iki užbaigiama statinio (jo dalies) statyba, t. y. kai po Darbų perdavimo Užsakovui ištaisyti defektai, užpildytas statybos darbų žurnalas, pateikti medžiagų sertifikatai ir atitikties deklaracijos, kita išpildomoji dokumentacija ir pasirašytas atliktų Darbų aktas ir pateiktas Statybos užbaigimo aktas (jei taikomas 5.33 papunktis) ir Užsakovui perduoti visi statybos užbaigimo ir su tuo susiję dokumentai, kuriuos teisėtai turi saugoti Užsakovas.
   18. **Statybvietė** – Darbų vykdymo vieta ar vietos, į kurias turi būti pristatoma Įranga bei Medžiagos, ir kurios ribos apibrėžiamos perduodant Rangovui Statybvietę ir jos valdymo teisę vadovaujantis Sutarties sąlygų 4.5 papunkčiu.
   19. **Subrangovas** – asmuo Rangovo pasiūlyme ir Sutartyje įvardintas kaip Subrangovas.
   20. **Sutarties galiojimas** – Sutartis įsigalioja Sutarties Šalims pasirašius Sutartį. Sutartis galioja iki visiško Sutartyje numatytų įsipareigojimų įvykdymo.
   21. **Sutarties kaina** – Sutarties 9.1 papunktyje nustatyta suma, kuri turi būti sumokėta Rangovui už tinkamai atliktus Darbus pagal Sutartį.
   22. **Projekto klaida** – Projekto (visų jo atskirų dalių ir dokumentų) sprendiniai (sprendinių visuma), kurių negalima įgyvendinti
       1. atsižvelgiant į normatyvinių statybos techninių dokumentų ir normatyvinių statinio saugos ir paskirties dokumentų nuostatas ir (arba)
       2. nepažeidus kurio nors iš jų, kai abejojama dėl Sutarties sąlygų, tačiau įvertinus statybos techniniame reglamente STR 1.04.04:2017 „Statinio projektavimas, projekto ekspertizė” nustatytą dokumentų viršenybę dėl Projekto dokumentų neatitikimų ar prieštaravimų.
   23. **Užsakovo personalas** – visi Užsakovui dirbantys arba Užsakovo įgalioti asmenys, taip pat kiti asmenys, apie kuriuos Užsakovas pranešė Rangovui kaip apie Užsakovo personalą.
   24. Kitos vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos statybos įstatyme, Lietuvos Respublikos architektūros įstatyme ir Lietuvos Respublikos viešųjų pirkimų įstatyme ir susijusiuose įstatymų įgyvendinamuosiuose teisės aktuose.
2. **SUTARTIES DALYKAS**
   1. Šia Sutartimi Rangovas įsipareigoja Užsakovui savo jėgomis, medžiagomis, rizika bei atsakomybe per Sutartyje nustatytą Darbų atlikimo terminą ir Sutartyje nustatytomis sąlygomis atlikti ir perduoti šiuos darbus: **Miško g. (BA-62) atkarpos Sūkurių k., Balbieriškio sen., Prienų r. sav.** darbo projektą ir kapitalinio remonto darbus (toliau – Darbai), ištaisyti defektus, tinkamai parengti išpildomąją dokumentaciją, topografinį planą, parengti (atnaujinti) **kadastrinių matavimų bylas su nekilnojamojo turto kadastro tvarkytojo (VĮ Registrų centras) išankstine patikra** (toliau – Darbai), o Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti tinkamai atliktų Darbų rezultatą ir sumokėti Rangovui Sutarties kainą Sutartyje numatytomis sąlygomis ir tvarka.
3. **BENDROSIOS NUOSTATOS**
   1. Šalių teisių ir pareigų pagrindas yra Sutartis, Lietuvos Respublikos įstatymai, įstatymų įgyvendinamieji teisės aktai, statybos techniniai reglamentai ir kiti normatyviniai dokumentai.
   2. Jei Projekto dokumentuose randama neatitikimų ar prieštaravimų, dokumentų viršenybė nustatoma taip:
      1. techninės specifikacijos,
      2. aiškinamieji raštai,
      3. brėžiniai,
      4. sąnaudų kiekių žiniaraščiai.
   3. Šalys turi teisę sudaryti Susitarimus dėl Papildomų darbų su sąlyga, kad nepažeidžiamos Lietuvos Respublikos civilinio kodekso ir VPĮ 89 straipsnio nuostatos. Kitais atvejais tokiam pakeitimui atlikti turi būti vykdomas atskiras pirkimas, t. y. nauja pirkimo procedūra pagal VPĮ reikalavimus.
   4. Sutarties sąlygų pagrindiniai duomenys:

|  |  |  |
| --- | --- | --- |
| Pavadinimas | Punktas | Duomenys ir sąlygos |
| Pradinė sutarties vertė | 1.10 |  |
| Už sutarties vykdymą atsakingas asmuo | 4.8 | Statybos ir ekonominės plėtros skyriaus vyriausioji specialistė Raminta Baranauskienė |
| Darbų atlikimo terminas | 6.1 | **Iki 2025 m. spalio 15 d.** |
| Darbų atlikimo termino  pratęsimas | 6.2 | 1 mėnuo |
| Baudos dėl Darbų vėlavimo | 6.9;  7.2; | Taikoma |
| Garantinio laikotarpio prievolių  įvykdymo užtikrinimo dokumentas | 5.42;  8.1 | Taikoma |
| Sutarties kaina, | 9.1 |  |
| iš kurių PVM sudaro | 9.1 |  |
| Mokėjimų terminas | 9.5 | 30 kalendorinių dienų |
| Delspinigiai dėl vėluojančio  mokėjimo | 9.6 | 0,02 % laiku neapmokėtos sumos be PVM per dieną |

1. **UŽSAKOVO TEISĖS, PAREIGOS IR ATSAKOMYBĖ**
   1. Užsakovas turi teisę kontroliuoti ir prižiūrėti, ar atliekamų Darbų atlikimo eiga, kiekis, medžiagų kokybė atitinka Techninę specifikaciją ir Projektą. Pastabas dėl vykdomų Darbų gali pateikti Statinio statybos techninės priežiūros vadovas raštu – įrašais statybos darbų žurnale ir Užsakovas.
   2. Užsakovas turi teisę reikalauti, kad Rangovas Darbus vykdytų pagal Techninę specifikaciją ir Projektą, laikydamasis normatyvinių statybos dokumentų reikalavimų. Jeigu Rangovas nukrypsta nuo Techninės specifikacijos (2 priedas) ar Projekto, nesilaiko normatyvinių statybos dokumentų reikalavimų ir (ar) Darbų vykdymo protokoluose nurodytų ir Rangovo prisiimtų įsipareigojimų, Užsakovas turi teisę raštu reikalauti šalinti defektus, nepriimti nekokybiškai atliktų Darbų ir nemokėti už netinkamai atliktus Darbus iki nustatytų Darbų defektų pašalinimo arba pašalinti trūkumus trečiųjų asmenų pagalba Rangovo sąskaita.
   3. Užsakovas turi teisę duoti nurodymus Rangovui ir reikalauti jų vykdymo, jei statybos eigoje pažeidžiami Techninėje specifikacijoje (2 priedas), Projekte ar Sutartyje nurodyti kokybės reikalavimai.
   4. Užsakovas turi teisę reikalauti, kad Rangovas savo sąskaita pašalintų Darbų defektus, atsiradusius per garantinį laikotarpį.
   5. Užsakovas privalo perduoti Rangovui Statybvietę ir jos valdymo teisę ne vėliau kaip per 14 (keturiolika) kalendorinių dienų kai įsigaliojo Sutartis. Statybvietė yra perduodama Šalims pasirašant Statybvietės perdavimo-priėmimo aktą STR 1.06.01:2016 „Statybos darbai. Statinio statybos priežiūra“ nustatyta tvarka.
   6. Užsakovas privalo paskirti Statinio statybos techninės priežiūros vadovą, kuris vadovaudamasis STR 1.06.01:2016 „Statybos darbai. Statinio statybos priežiūra“ vykdys Darbų techninę priežiūrą. Užsakovas turi teisę Sutarties galiojimo metu keisti Statinio statybos techninės priežiūros vadovą arba pasitelkti dar kelis Statinio statybos techninės priežiūros vadovus, prieš tai pranešdamas Rangovui. Statinio statybos techninės priežiūros vadovu Užsakovas gali skirti savo atsakingą darbuotoją arba tam tikslui samdyti kitą fizinį (pagal darbo sutartį) ar juridinį asmenį. Statinio statybos techninės priežiūros funkcijai atlikti negali būti paskirtas Rangovas, Subrangovas ar Rangovo personalas.
   7. Užsakovas privalo bendradarbiauti vykdant Darbus, teikti reikiamus pranešimus, paraiškas bei dalyvauti posėdžiuose. Užsakovas privalo apsaugoti ir užtikrinti, kad Rangovas nepatirtų nuostolių dėl šioje pastraipoje minimų dokumentų nebuvimo ar Užsakovo funkcijų nevykdymo.
   8. Užsakovas yra atsakingas už tai, kad jo personalas bendradarbiautų su Rangovu bei laikytųsi darbo saugos reikalavimų Statybvietėje. Užsakovo skiriamas asmuo, atsakingas už Sutarties vykdymą, Sutarties ir jos pakeitimų paskelbimą pagal VPĮ nuostatas, yra nurodytas 3.4 papunktyje.
   9. Užsakovas privalo atlyginti nuostolius ir apsaugoti Rangovą, Rangovo personalą ir atitinkamus jų atstovus nuo pretenzijų, kompensacijų, nuostolių ir išlaidų, susijusių su bet kurio asmens sužalojimu, negalavimu, liga ar mirtimi kylančius arba atsiradusius dėl Užsakovo kaltės.
   10. Užsakovo atsakomybei ir rizikai priskiriama:
       1. Užsakovo naudojimasis bet kuria Darbų dalimi iki Darbų perdavimo Užsakovui dienos, išskyrus kaip gali būti numatyta pagal Sutartį;
       2. klaidos, netikslumai ar trūkumai Projekte, kaip nustatyta 1.22 papunktyje.
   11. Užsakovas privalo Sutartyje nustatytomis sąlygomis priimti iš Rangovo tinkamai atliktus Darbus.
   12. Užsakovas privalo sumokėti Rangovui už tinkamai atliktus bei nustatyta tvarka priimtus Darbus Pirkimo sutartyje numatytais terminais ir tvarka.
   13. Užsakovas privalo per 10 (dešimt) darbo dienų po rašytinio Rangovo prašymo gavimo pateikti pastarajam visus sutikimus, įgaliojimus ir (ar) kitus reikalingus leidimus bei dokumentus, kad Rangovas galėtų veikti kaip Užsakovo įgaliotas asmuo visose kompetentingose institucijose ta apimtimi, kiek tai susiję su visais Darbais.
   14. Užsakovas privalo pateikti Darbams vykdyti reikalingus dokumentus, kuriuos pagal įstatymus ar kitus teisės aktus Užsakovas privalo pateikti Rangovui. Tuo atveju, jeigu Rangovui bus reikalingi kiti, Sutartyje nenurodyti dokumentai, jis įsipareigoja apie tai įspėti Užsakovą ne vėliau kaip prieš 5 (penkias) darbo dienas, raštu nurodydamas konkrečiai kokių dokumentų jam reikia ir kokia forma jie turėtų būti pateikti.
   15. Užsakovas privalo užtikrinti Rangovui galimybę laisvai patekti į Darbų atlikimo vietą iki Sutarties galiojimo pabaigos.
   16. Užsakovas privalo nedelsiant spręsti tarp Rangovo ir objekto, kuriame atliekami Darbai, savininkų bei naudotojų kylančias problemas, klausimus.
   17. Užsakovas turi per 3 (tris) darbo dienas nuo informacijos apie Rangovo pasitelktus (pakeistus) subrangovus gavimo dienos raštu informuoti šiuos subrangovus dėl galimybės tiesiogiai atsiskaityti su jais.
2. **RANGOVO TEISĖS, PAREIGOS IR ATSAKOMYBĖ**
   1. Rangovas turi teisę naudotis Lietuvos Respublikos statybos įstatymo, statybos techniniuose reglamentuose ir kituose Lietuvos Respublikos įstatymuose numatytomis Rangovo teisėmis.
   2. Rangovas turi teisę pasitelkti Sutarties vykdymui ūkio subjektus, kurių pajėgumais rėmėsi kvalifikacijai atitikti: *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*, bei kitus iki Sutarties sudarymo Rangovui žinomus subrangovus: *\_\_\_\_\_\_\_\_\_\_\_\_\_\_\_\_\_\_\_\_\_\_\_\_*.
   3. Rangovas įsipareigoja informuoti apie 5.2 papunktyje nurodytos informacijos pasikeitimus visu Sutarties vykdymo metu, taip pat apie naujus Subrangovus, kuriuos jis ketina pasitelkti vėliau. Sutarties galiojimo metu subrangovų keitimas vietomis tarp Sutartyje numatytų subrangovų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subrangovui, papildomų ar naujų (tuo atveju kai teikiant pasiūlymą subrangovai nebuvo žinomi) subrangovų pasitelkimas arba Sutartyje numatytų subrangovų atsisakymas galimas tik raštu apie tai informavus Užsakovą. Gavęs tokį pranešimą ir įvertinęs Rangovo siūlymą, Užsakovas, jei sutinka, kartu su Rangovu raštu įformina susitarimą dėl Subrangovo pakeitimo.

Jei pirkimo dokumentuose buvo nurodyti pašalinimo pagrindų ir (arba) kvalifikaciniai reikalavimai Subrangovui, tuomet Rangovas pateikia būsimojo Subrangovo dokumentus, įrodančius, kad nėra pašalinimo pagrindų ir (arba) kvalifikaciją pagrindžiančius dokumentus, o Užsakovas, prieš patvirtindamas tokį keitimą, įsitikina, kad būsimas Subrangovas juos atitinka.

Jeigu Rangovo (įskaitant ir Subrangovus) kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.

* 1. Rangovas, dalį Darbų perduodamas Subrangovams, yra atsakingas už Subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.
  2. Rangovas turi teisę gauti Užsakovo apmokėjimą už įvykdytus Darbus pagal Sutartyje nustatytas sąlygas ir tvarką.
  3. Rangovas privalo tuo atveju, jeigu nėra galimybės atlikti Sutartyje numatytų Darbų pagal nustatytą Darbų atlikimo terminą, raštiškai apie tai informuoti Užsakovą, nurodant konkrečias priežastis bei Darbų atlikimo terminų pažeidimo pašalinimo priemones.
  4. Rangovas privalo per 3 (tris) darbo dienas nuo Sutarties sudarymo dienos įsakymu ar kitu tvarkomuoju dokumentu, įstatymų nustatyta tvarka paskirti kvalifikuotą statinio statybos vadovą (-us).
  5. Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo įsipareigojimų pagal Sutartį dalis.
  6. Rangovas privalo ne vėliau kaip per 5 (penkias) dienas nuo Sutarties pasirašymo dienos, paskirti Rangovo atstovą ir suteikti jam visus įgaliojimus, būtinus Rangovo vardu veikti pagal Sutartį. Rangovo atstovas įgyja teisę Sutarties tikslais veikti Rangovo vardu nuo momento, kai Rangovas praneša Užsakovui apie jo paskirtą atstovą.
  7. Rangovas privalo vykdyti statybos Darbus pagal Techninę specifikaciją ir Projektą, statybos techninių reglamentų ir kitų teisės aktų, reglamentuojančių statybos veiklą (normų, taisyklių) reikalavimus. Garantuoti, kad Darbų priėmimo metu jie atitiks Techninėje specifikacijoje (2 priedas) ir Projekte nustatytas savybes, normatyvinių dokumentų reikalavimus, bus atlikti be klaidų, kurios panaikintų arba sumažintų jų vertę arba tinkamumą Techninėje specifikacijoje (2 priedas) ir Projekte numatytam panaudojimui.
  8. Rangovas privalo kokybiškai atlikti, laiku užbaigti ir perduoti Užsakovui visus Sutartyje nurodytus Darbus ir ištaisyti defektus, nustatytus iki Darbų perdavimo Užsakovui ir (ar) per garantinį laikotarpį.
  9. Rangovas privalo savarankiškai apsirūpinti materialiniais ištekliais, reikalingais Sutartyje numatytiems Darbams atlikti, Darbų vykdymui naudoti medžiagas, gaminius, atitinkančius techninėje ir projektinėje dokumentacijoje jiems nustatytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas ir gaminius, garantuoti tinkamą statybinių ir kitų medžiagų ir gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą. Garantuoti tinkamą statybos produktų ir įrenginių priėmimą, tikrinti jų atitikties dokumentus ir teikti juos Statinio statybos techninės priežiūros vadovui, organizuoti jų sandėliavimą bei apsaugą.
  10. Rangovas privalo laiku ir tinkamai informuoti Užsakovą apie atliktus Darbus bei apie atliktų Darbų priėmimo–perdavimo datą bei pateikti Užsakovui Aktus ir Rangovo atliktų Darbų perdavimo Užsakovui aktą, išrašyti sąskaitas faktūras, kitą normatyvinių statybos dokumentų nurodytą Darbų atlikimo dokumentaciją. Užsakovui paprašius papildomos informacijos, per 3 (tris) darbo dienas raštu pranešti apie Darbų eigą bei rezultatus, pateikti kitą su Darbų atlikimu susijusią informaciją.
  11. Rangovas privalo sudaryti sąlygas Užsakovo atstovams, Statinio statybos techninės priežiūros vadovui bei valstybinių kontroliuojančių institucijų atstovams lankytis Darbų objekte bei susipažinti su visa Darbų dokumentacija.
  12. Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba Darbams, įskaitant Projekto dokumentus ir duomenis. Turi būti laikoma, kad Sutartyje nurodyta kaina apima visus Rangovo įsipareigojimus pagal Sutartį ir visa, kas būtina tinkamam Darbų vykdymui ir užbaigimui, įskaitant būtinus Sutarčiai įvykdyti darbus, kurie nors ir nebuvo tiesiogiai nustatyti Sutartyje, tačiau kuriuos Rangovas turėjo ir galėjo numatyti ir įvertinti dar iki pasiūlymų pateikimo termino pabaigos.

Darbų faktinių kiekių neatitikimas projektiniams kiekiams, kurie gali būti nustatyti Projekto dokumentuose – sąnaudų kiekių žiniaraščiuose – priskiriamas Rangovo atsakomybei ir rizikai.

Jei neatitinka daugiau kaip 15 procentų, skaičiuojant nuo Pradinės sutarties vertės, Sutartyje nurodytų Darbų apimties, visi darbai turi būti atsisakomi ir (ar) įsigyjami taikant kiekio (apimties) keitimo sąlygas, nurodytas Kainodaros taisyklių nustatymo metodikos (toliau – Metodika), patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ (aktualia redakcija), III skyriuje „Kainos apskaičiavimas keičiant sutartį“. Tokių darbų vertės nustatymo, teikimo ir tvirtinimo procedūra atliekama analogiškai kaip pagal Pakeitimų procedūrą, nurodytą sutarties 10 skyriuje.

* 1. Rangovas privalo apsaugoti Užsakovo turtą dėl nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir personalas būtų tik Statybvietėje ir bet kokiose papildomose patalpose, kurias Užsakovas gali suteikti Rangovui kaip patalpas persirengimui, sandėliavimui ar administracinėms reikmėms.
  2. Vykdydamas Darbus Rangovas privalo:

5.17.1. savo sąskaita pašalinti iš Statybvietės visas statybines atliekas ir šiukšles;

5.17.2. sandėliuoti arba išvežti perteklines Medžiagas ir nereikalingus Rangovo įrengimus;

5.17.3. valyti ir prižiūrėti patekimo į Statybvietę kelius ir aplinką nuo šiukšlių, dulkių ar kitų teršalų. Statybvietė ir visos tokios patekimui į Statybvietę naudojamos patalpos bei keliai turi būti saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas turi būti atsakingas už bet kokį šių patalpų ar kelių remontą, kurio gali prireikti dėl Rangovo veiksmų.

* 1. Rangovui Darbams vykdyti gali būti suteikta teisė naudotis tokiu šilumos, elektros ir vandens bei kitų paslaugų, kurių jam gali reikėti, kiekiu, kokį saugiai, be neigiamos įtakos Užsakovui galima gauti Statybvietėje ar šalia jos. Rangovas privalo įrengti apskaitos prietaisus ir apmokėti Užsakovui už sunaudotus resursus rinkos kainomis, kurias Užsakovas moka energetinių išteklių tiekimo įmonėms, jeigu nesusitariama kitaip.
  2. Rangovo personalas turi būti kvalifikuotas, įgudęs ir turintis patirtį atitinkamam Darbų vykdymui. Užsakovas gali pareikalauti, kad Rangovas pakeistų Rangovo personalą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai. Jeigu keičiami asmenys, nurodyti Rangovo pasiūlyme, tuomet būsimojo Rangovo personalo kvalifikacija turi būti ne prastesnė, nei jiems nurodyti kvalifikaciniai reikalavimai pirkimo dokumentuose.
  3. Rangovas privalo ne vėliau kaip per 5 (penkias) darbo dienas nuo Sutarties pasirašymo dienos pateikti pirkimo objekto lokalines sąmatas detalizuojančias tiekėjo pasiūlymo kainą, kurios bus naudojamos atliktų darbų aktų rengimui tarpiniam mokėjimui gauti, konkretaus papildomo arba atsisakomo darbo, įsigyjamo/atsisakomo pagal statybos rangos sutartį apskaičiuoti.
  4. Rangovas, prieš paslėpdamas ar uždengdamas kurias nors konstrukcijas ar statybos darbus, privalo informuoti Statinio statybos techninės priežiūros vadovą, kuris patikrina, apžiūri ir, jeigu reikia, priima bandymų rezultatus. Jeigu Rangovas paslepia konstrukcijas ar statybos darbus apie tai nepranešęs Statinio statybos techninės priežiūros vadovui, tai, Statinio statybos techninės priežiūros vadovui pareikalavus, Rangovas savo sąskaita privalo tą Darbą atidengti patikrinimui ir nepriklausomai nuo patikrinimo rezultato vėliau uždengti.
  5. Rangovas privalo apsirūpinti visais prietaisais, įrengimais, instrumentais, darbo jėga, medžiagomis ir kvalifikuotais darbuotojais bei pateikti visus Darbų įvykdymo dokumentus (išpildomieji atliktų Darbų brėžiniai (nuotraukos), geodezinės nuotraukos bei kiti dokumentai pateikiami Statinio statybos techninės priežiūros vadovui prieš atliekant bandymus), eksploatacijos ir priežiūros instrukcijas, kurie reikalingi bet kokių Darbų dalių bandymams atlikti. Rangovas privalo pranešti Statinio statybos techninės priežiūros vadovui apie bet kokius numatomus atlikti bandymus ne vėliau kaip prieš 3 darbo dienas. Bandymai turi būti laikomi atlikti, kai jų rezultatus patvirtina Statinio statybos techninės priežiūros vadovas.
  6. Jeigu, atlikus patikrinimą, matavimą ar bandymus, nustatoma, kad kokia nors Įranga, Medžiagos arba Darbų kokybė yra su trūkumais, defektais arba kaip kitaip neatitinka Sutarties, tai Statinio statybos techninės priežiūros vadovas gali atmesti tą Įrangą, Medžiagas arba Darbų kokybę atitinkamai apie tai raštu pranešdamas Rangovui ir nurodydamas priežastis. Tokiu atveju Rangovas privalo ištaisyti trūkumus, defektus ar pakeisti Medžiagas ar Įrangą, kad šie atitiktų Sutartį.
  7. Rangovas atsako už nuostolius, kuriuos tretieji asmenys patiria dėl to, kad Rangovas neužtikrino saugos objekte ir/ar kitu būdu pažeidė Sutartį, ir atleidžia Užsakovą nuo šios atsakomybės trečiųjų asmenų atžvilgiu. Rangovas privalo atlyginti Užsakovui visus nuostolius, kuriuos pastarasis patyrė dėl šių reikalavimų trečiųjų asmenų atžvilgiu.
  8. Rangovas privalo garantuoti saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. Rangovas užtikrina, kad jo pasamdyti darbuotojai ir/arba tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;
  9. Rangovas privalo apsaugoti ir užtikrinti, kad Užsakovas nenukentėtų ir nepatirtų nuostolių dėl šioje pastraipoje minimų reikalavimų Rangovui nevykdymo.
  10. Rangovas privalo prisiimti visą atsakomybę už Darbus nuo Darbų pradžios iki kol Darbai bus perduoti Užsakovui. Jeigu Darbams, Medžiagoms ar Įrangai padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad Darbai, Medžiagos ar Įranga atitiktų Sutartį.
  11. Rangovas privalo savo sąskaita ištaisyti Darbus, kurie dėl Rangovo kaltės yra netinkamai įvykdyti ir neatitinkantys Sutarties sąlygų bei techninės ar projektinės dokumentacijos. Taip pat savo sąskaita ištaisyti atliktų Darbų (ir paslaugų) trūkumus ir defektus, išaiškėjusius ar atsiradusius pasibaigus Sutarties vykdymo laikui, bet tebegaliojant statinio garantiniam laikotarpiui, Užsakovui pateikus raštišką pretenziją, per protingą terminą, suderintą su Užsakovu, jeigu dėl defekto pobūdžio jie neturi būti pašalinti anksčiau;
  12. Rangovo pateikiamos eksploatacijos ir priežiūros instrukcijos turi būti pakankamai išsamios, kad Užsakovas galėtų naudoti, prižiūrėti, išmontuoti, perrinkti, suderinti ir pataisyti Įrangą. Instrukcijose turi būti aprašyta visa mechaninė ir elektrinė įranga, tiekta arba įrengta pagal šią Sutartį. Kartu turi būti pateikti minėtos įrangos techniniai pasai, sertifikatai ir kiti būtini dokumentai.
  13. Rangovas Sutarties informaciją privalo laikyti privačia ir konfidencialia, išskyrus tai, ko reikia prievolėms pagal Sutartį atlikti arba galiojantiems įstatymams vykdyti. Rangovas, be išankstinio Užsakovo sutikimo, neturi skelbti, leisti, kad būtų paskelbta arba atskleista bet kuri informacija apie Darbus kokiame nors komerciniame arba techniniame dokumente ar kaip nors kitaip.
  14. Jeigu Projekte yra nurodyti konkretūs modeliai, konkretus procesas ar prekės ženklas, patentas, tipas, konkretaus gamintojo ar kilmės Medžiagos, Įranga ar Mechanizmai, galima naudoti analogiškus, ne prastesnių parametrų ir kokybės Medžiagas, Įrangą ar Mechanizmus. Darbams naudoti tik naujas, Lietuvos Respublikos teisės aktų nustatyta tvarka sertifikuotas medžiagas, taip pat atitinkančius jiems keliamus Lietuvos Respublikos standartus ir normas.
  15. Rangovas privalo pagal statybviečių įrengimo reikalavimus savo lėšomis įrengti laikinus aptvėrimus, o baigus Darbus juos išardyti.
  16. Užsakovas gali, o gavęs Rangovo prašymą, – privalo pavesti Rangovui inicijuoti Statybos užbaigimą ir jame dalyvauti Užsakovo vardu. Rangovo prašymu Užsakovas privalo per 3 (tris) darbo dienas duoti Rangovui įgaliojimą Užsakovo vardu inicijuoti Statybos užbaigimą ir jame dalyvauti, taip pat perduoti Rangovui visus turimus dokumentus, kurie yra reikalingi Statybos užbaigimui.
  17. Rangovas privalo parengti visų Statybos darbų išpildomąją dokumentaciją, kurioje turi būti fiksuojamas Statybos darbų įvykdymas, parodomos tikslios visų Statybos darbų ir Įrenginių vietos, matmenys, atskaitos duomenys ir kita pagal įstatymus arba Sutartį reikalinga informacija.
  18. Rangovas privalo suteikti Darbams Lietuvos Respublikos statybos įstatymo, statybos techniniuose reglamentuose ir kituose Lietuvos Respublikos įstatymuose nurodytas garantijas.
  19. Rangovas privalo atsakyti už subtiekėjų atliktus Darbus ir jų kokybę ar padarytą žalą.
  20. Rangovas privalo savo sąskaita sumokėti už suvartotą elektros energiją, vandenį ir kitas komunalines paslaugas.
  21. Rangovo privalomos pareigos ir prievolės, numatytos LR Statybos įstatymo 22¹ straipsnio 3 ir 4 dalyse.
  22. Rangovas per 5 (penkias) darbo dienas nuo Pirkimo sutarties pasirašymo dienos privalomai apdraudžia statybos laikotarpiui Sutartyje numatytus Darbus pilna atstatomąja verte nuo visų galimų rizikų Užsakovo naudai Darbų atlikimą reglamentuojančiuose teisės aktuose nustatyta tvarka ir įteikia galiojantį draudimo liudijimą Užsakovui.
  23. Rangovas per 5 (penkias) darbo dienas nuo Pirkimo sutarties pasirašymo dienos privalomai pateikti civilinės atsakomybės draudimo liudijimą, kuriuo turi būti apdrausta Darbų atlikimą reglamentuojančiuose teisės aktuose nustatyta tvarka. Rangovas kartu su Sutartimi Užsakovui privalo pateikti civilinės atsakomybės draudimo faktą įrodančius dokumentus.
  24. Rangovas per 5 (penkias) darbo dienas nuo visų Darbų atlikimo pabaigos privalo pateikti garantinio laikotarpio prievolių įvykdymo užtikrinimo dokumentą. Šis dokumentas Rangovo nemokumo ar bankroto atveju turi užtikrinti dėl Rangovų kaltės atsiradusių defektų, nustatytų per pirmuosius 3 statinio garantinio termino metus, šalinimo išlaidų apmokėjimą Užsakovui. Defektų šalinimo užtikrinimo suma statinio garantiniu 3 metų laikotarpiu turi būti ne mažesnė kaip 5 procentai neypatingo statinio statybos kainos su PVM, kaip numatyta Lietuvos Respublikos statybos įstatyme.
  25. Jei Lietuvoje ar užsienyje registruoto banko garantiją ar draudimo bendrovės laidavimo raštą išdavęs juridinis asmuo negali įvykdyti savo įsipareigojimų, Rangovas per 5 (penkias) darbo dienas turi pateikti naują Garantinio laikotarpio prievolių įvykdymo užtikrinimo dokumentą tomis pačiomis sąlygomis kaip ir ankstesnysis.
  26. Rangovas atliekamiems statybos darbams turi taikyti aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais. Rangovas privalo užtikrinti, kad kiekvieno iš tiekėjų grupės partnerių, ūkio subjekto, subtiekėjo EMAS arba LST EN ISO 14001 sertifikatas ar kitų aplinkos apsaugos vadybos standartų, pagrįstų atitinkamais Europos arba tarptautinių standartizacijos organizacijų priimtais standartais, ar kitais pateiktais lygiaverčiais kokybės vadybos užtikrinimo priemonių įrodymais, patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos užtikrinimo standartus galiotų visu Sutarties vykdymo laikotarpiu.
  27. Vykdydamas darbus Rangovas turi taikyti ne mažiau kaip du iš minimalių aplinkos apsaugos kriterijų, nustatytų Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktualia redakcija), II priedo XVII skyriaus „Kelių projektavimo paslaugos ir statybos darbai, kelio elementai“ 26.2 papunktyje:

5.44.1. pasirinktinai kelio dangos konstrukcijos sluoksniui panaudoti ne mažiau kaip vieną antrinio arba pakartotinio panaudojimo medžiagą ir (ar) perdirbtą medžiagą, ir (ar) nepavojingąją atlieką, ir (ar) šalutinį gamybos produktą, ir (ar) iš atsinaujinančių šaltinių pagamintą medžiagą, ir (ar) žemesnės anglies dvideginio emisijos medžiagą, kurios atitinka numatytai paskirčiai keliamus techninius reikalavimus, arba įrodytas tų medžiagų tinkamumas numatytai taikymo paskirčiai pagal nustatytus minimalius aplinkos apsaugos kriterijus. Atitiktį įrodantys dokumentai: gamintojo ir (ar) tiekėjo techniniai dokumentai, įrodantys, kad šiltieji asfalto mišiniai atitinka techninius reikalavimus pagal AB Lietuvos automobilių kelių direkcijos generalinio direktoriaus 2024 m. vasario 14 d. įsakymą Nr. VE-29 „Dėl Automobilių kelių asfalto mišinių techninių reikalavimų aprašo TRA ASFALTAS 24 patvirtinimo“ ir Lietuvos automobilių kelių direkcijos prie susisiekimo ministerijos direktoriaus 2012 m. gruodžio 18 d. įsakymą Nr. V-462 „Dėl Asfalto mišinių temperatūros mažinimo metodinių nurodymų MN ATM 12 patvirtinimo“;

5.44.2. nustatyti anglies dioksido pėdsaką (CO2) arba poveikio aplinkai rodiklius (visuotinio atšilimo indeksas (GWP) ir kt.) pagal LST EN 15643 „Statinių tvarumas. Pastatų ir inžinerinių statinių vertinimo schema“ arba lygiavertį standartą, LST EN 17472 „Statinių tvarumas. Inžinerinių statinių tvarumo vertinimas. Skaičiavimo metodai“ arba lygiavertį standartą;

5.44.3. ne mažiau kaip pusę išlaidų statybos produktams sudaro išlaidos produktams, kurie turi aplinkosaugines produktų deklaracijas pagal LST EN 15804 „Statinių tvarumas. Aplinkosauginės produktų deklaracijos. Pagrindinės taisyklės, taikomos statybos produktų kategorijoms“ arba lygiavertį standartą ir (ar) LST EN ISO 14025:2010 „Aplinkosauginiai ženklai ir aplinkosauginės deklaracijos. III tipo aplinkosauginės deklaracijos. Principai ir procedūros“ arba lygiavertį standartą.

* 1. Užsakovui paprašius Rangovas turės pateikti dokumentus, įrodančius, kad vykdydamas Darbus taiko Sutarties 5.43–5.44 punktų reikalavimus. Rangovui nepateikus šių dokumentų ar pateiktų dokumentų galiojimo laikas yra pasibaigęs, šis įsipareigojimų pažeidimas laikomas esminiu.

1. **DARBŲ ATLIKIMO TERMINAI, VĖLAVIMAS, SUSTABDYMAS**
   1. Darbų atlikimo terminas yra 3.4 papunktyje nurodytas galutinis darbų atlikimo terminas. Rangovas iki Darbų atlikimo termino pabaigos privalo atlikti visus Darbus.
   2. Darbų atlikimo terminas gali būti pratęstas 1 (vieną) kartą ne daugiau kaip 1 mėn., Darbų atlikimo termino aplinkybės nurodytos 6.5 papunktyje.
   3. Jeigu Rangovas nutraukia Darbus arba vėluoja juos atlikti, manoma, kad Rangovas nebaigs darbų per Darbų atlikimo terminą, ir nepateikia Užsakovui pagrįstų įrodymų, pateisinančių Darbų vėlavimą, Užsakovas gali įteikti pranešimą, konstatuodamas įsipareigojimų nevykdymą su reikalavimu greičiau įvykdyti Darbus. Jeigu Rangovas, gavęs tokį pranešimą, nesiėmė priemonių įsipareigojimams įvykdyti, tada Užsakovas, įteikęs antrą pranešimą, gali nutraukti sutartį pagal 12.3. papunkčio sąlygas. Ši sąlyga netaikoma, jei vėluojama dėl priežasčių, nepriklausančių nuo Rangovo.
   4. Darbų pabaiga pagal Sutartį bus laikomas momentas, kai užbaigti visi Sutartyje numatyti Darbai, ištaisyti defektai, užpildytas statybos darbų žurnalas, pateikti medžiagų sertifikatai ir atitikties deklaracijos, kita išpildomoji dokumentacija ir pasirašytas atliktų Darbų aktas ir pateiktas Statybos užbaigimo aktas (jei taikomas 5.33 papunktis) ir Užsakovui perduoti visi statybos užbaigimo ir su tuo susiję dokumentai, kuriuos teisėtai turi saugoti Užsakovas.
   5. Užsakovas raštu dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų Darbų vykdymą, nurodydamas (jeigu įmanoma) sustabdymo trukmę dienomis.

Aplinkybės, dėl kurių gali būti stabdomi darbai, yra:

6.5.1. papildomi archeologiniai tyrinėjimai, kurie nebuvo numatyti, bet kuriuos būtina atlikti;

6.5.2. papildomos projektavimo paslaugos (kai Darbai buvo perkami pagal Projektą), be kurių negalima užbaigti Sutarties;

6.5.3. trečiųjų šalių įtaka;

6.5.4. būtinas papildomas laikas įvykdyti papildomų Darbų viešąjį pirkimą;

6.5.5. rangovas nebūtų galėjęs tikėtis;

6.5.6. fizinės kliūtys arba kitos nei klimatinės fizinės sąlygos, su kuriomis vykdant darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti;

6.5.7. bet koks uždelsimas ar sutrikimas dėl Pakeitimo;

6.5.8. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas.

Sustabdyti Darbai neatliekami iki Darbų vykdymo atnaujinimo. Užsakovui nurodant raštu Darbai atnaujinami išnykus aplinkybėms, dėl kurių jie buvo sustabdyti. Atnaujinus darbų vykdymą darbai atliekami per jiems likusį laikotarpį (laiką), kuris buvo likęs iki sustabdymo.

Tokio sustabdymo metu visus Darbus Rangovas privalo prižiūrėti, sandėliuoti, saugoti nuo sugadinimo, praradimo arba žalos. Jei numatoma ilgesnė kaip 3 mėnesių visų Darbų (statinio statybos) sustabdymo trukmė, turi būti atliekami statinio konservavimo darbai, siekiant apsaugoti statinio konstrukcijas, inžinerines sistemas, inžinerinius tinklus bei įrenginius nuo žalingo atmosferinių veiksnių poveikio, užtikrinti žmonių saugą Statybvietėje ir išvengti aplinkos taršos. Statinio konservavimo darbams atlikti reikalingas konservavimo projektas su sąmatiniais skaičiavimais arba konservavimo darbų aprašymas (nesudėtingo statinio konservavimo atveju).

Šiame papunktyje numatytu atveju Rangovas turi teisę į pagrįstai patirtų papildomų Išlaidų apmokėjimą.

* 1. Darbų atlikimo termino sustabdymas nustatomas Užsakovo ir Rangovo rašytiniu papildomu susitarimu prie Sutarties.
  2. Pastebėtų Darbų trūkumų ar defektų šalinimas neprailgina Sutartyje nustatyto Darbų atlikimo termino. Visas pretenzijas Užsakovas pareiškia Darbų priėmimo ir perdavimo momentu, o jeigu jis to nepadaro, tai vėlesnis Užsakovo papildomų pretenzijų pareiškimas dėl akivaizdžių Darbų trūkumų negali būti priežastis, kuria remiantis Užsakovas gali atsisakyti priimti Darbus ir (ar) už juos nemokėti.
  3. Rangovas turi teisę užbaigti Darbus anksčiau sutarto termino.
  4. Jeigu Rangovas vėluoja atlikti Darbus iki Darbų atlikimo termino, nurodyto Sutarties 6.1 papunktyje, pabaigos ir nepateikia Užsakovui pagrįstų įrodymų, pateisinančių Darbų vėlavimą, Užsakovas reikalaus baudos dėl vėlavimo. Baudos nebus reikalaujama, jei vėluojama dėl priežasčių, nepriklausančių nuo Rangovo.

1. **SUTARTIES ĮVYKDYMO UŽTIKRINIMAS**
   1. Sutarties įvykdymas užtikrinamas netesybomis. Rangovui už pažeidimus, padarytus ne dėl Užsakovo kaltės, Sutarties vykdymo metu taikomos baudos. Maksimali bendra baudų suma negali sudaryti arba viršyti 10 proc. pradinės Sutarties vertės. Jeigu baudų suma pasiekia arba viršija 10 proc. pradinės Sutarties vertės, Sutartis nutraukiama 12.3 papunktyje nustatytu pagrindu.
   2. Sutartyje numatytos šios baudos:
      1. jei Rangovas šios Sutarties 6.1 papunktyje nustatytais terminais vėluoja atlikti Darbus, Rangovas Užsakovo reikalavimu moka Užsakovui 500,00 Eur baudą už kiekvieną pavėluotą dieną;
      2. jei Rangovas šios sutarties 5.20 papunktyje numatytais terminais vėluoja pateikti pirkimo objekto lokalines sąmatas pagal Techninės specifikacijos (2 priedas) ir Projekto duomenis, detalizuojančias tiekėjo pasiūlymo kainą, kurios bus naudojamos atliktų darbų aktų rengimui tarpiniam mokėjimui gauti, konkretaus papildomo
      3. arba atsisakomo darbo, įsigyjamo/atsisakomo pagal statybos rangos sutartį apskaičiuoti, Užsakovo reikalavimu moka Užsakovui 30,00 Eur baudą už kiekvieną pavėluotą dieną;
      4. jei Rangovas šios Sutarties 5.39 – 5.41 papunkčiuose nustatytais terminais vėluoja pateikti draudimo liudijimus ar garantinio laikotarpio prievolių įvykdymo užtikrinimo dokumentą, Rangovas Užsakovo reikalavimu moka Užsakovui 30,00 Eur baudą už kiekvieną pavėluotą dieną;
      5. jei EMAS arba LST EN ISO 14001 sertifikatas arba kitas lygiavertis sertifikatas, išduotas kitose valstybės narėse įsteigtų nepriklausomų įstaigų arba kiti lygiaverčių kokybės vadybos užtikrinimo priemonių įrodymai, patvirtinantys, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos užtikrinimo standartus galiojimas pasibaigtų sutarties vykdymo metu ir Rangovas, kiekvienas iš tiekėjų grupės partnerių, ūkio subjektas, subtiekėjas nepratęstų sertifikato galiojimo iki esamo sertifikato galiojimo pabaigos, Rangovas Užsakovo reikalavimu moka Užsakovui 1000,00 (vienas tūkstantis) Eur baudą.
   3. Delspinigiai ir/ar baudos turi būti sumokėti per 30 dienų nuo Užsakovo raštiško pranešimo.
   4. Rangovui nepradėjus taisyti defektų pagal Statinio statybos techninio priežiūros vadovo raštišką reikalavimą dėl faktiškai atliktų Darbų kokybės ilgiau negu per 3 (tris) kalendorines dienas, Rangovas Užsakovo reikalavimu moka Užsakovui 0,02 procento delspinigius už kiekvieną pavėluotą dieną nuo neatliktų Darbų kainos iki bus ištaisyti defektai.
   5. Jeigu Rangovas suderintu su Užsakovu laiku nepašalina defektų, Užsakovo nustatytų Darbų perdavimo-priėmimo metu ar per garantinį laiką, jis atlygina Užsakovo išlaidas, susijusias su defektų šalinimu.
   6. Šalys susitaria, kad kilus teisminiam ginčui dėl atsiskaitymo už faktiškai atliktus Darbus, Rangovas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta LR CK 6.210 str. 1 d.
   7. Rangovas įsipareigoja savo sąskaita atlyginti visus nuostolius Užsakovui ir tretiesiems asmenims, kurie atsirado dėl netinkamo Sutarties vykdymo ar jos nevykdymo. Rangovas privalo atlyginti Užsakovui visus nuostolius, kuriuos pastarasis patirs dėl trečiųjų asmenų tiesioginių reikalavimų, kylančių iš Rangovo įsipareigojimų pagal šią Sutartį pažeidimo, įvykdymo.
2. **DARBŲ PERDAVIMAS-PRIĖMIMAS IR STATYBOS UŽBAIGIMAS**
   1. Užsakovas perima Darbus kai pagal Sutartį:
      1. atlikti visi Darbai;
      2. ištaisyti defektai;
      3. užpildytas statybos darbų žurnalas;
      4. pateikti medžiagų sertifikatai ir atitikties deklaracijos;
      5. pateikta išpildomoji dokumentacija;
      6. pasirašytas Darbų perdavimo-priėmimo aktas;
      7. pateiktas Statybos užbaigimo aktas (jei taikomas 5.33 papunktis);
      8. pateiktas garantinio laikotarpio prievolių įvykdymo užtikrinimo dokumentas;
      9. Užsakovui perduoti visi statybos užbaigimo ir su tuo susiję dokumentai, kuriuos teisėtai turi saugoti Užsakovas.

Rangovas, užbaigęs Darbus, bei, jeigu reikia, atlikęs baigiamuosius bandymus, su prašymu dėl Darbų perdavimo-priėmimo privalo kreiptis į Statinio statybos techninės priežiūros vadovą ir Užsakovą kartu pateikdamas atliktų statybos darbų perdavimo Užsakovui aktą, o jį pasirašius per 5 (penkias) darbo dienas ir užtikrinimo dokumentą, kuriuo užtikrinamas garantinio laikotarpio prievolių įvykdymas pagal Sutartį, tokios formos ir iš tokios trečiosios šalies, kaip nurodyta 11.3 papunktyje.

Statybos užbaigimo terminas yra 105 (šimtas penkios) kalendorinės dienos nuo Darbų perdavimo- priėmimo akto datos.

* 1. Užsakovas užtikrina, kad Statinio statybos techninės priežiūros vadovas, gavęs Rangovo prašymą pagal 8.1 papunktį, per 5 (penkias) darbo dienas:
     1. kartu su Užsakovu atliktų bendrą atliktų Darbų apžiūrą ir patikrinimą, po kurio Rangovas parengtų Darbų perdavimo-priėmimo aktą arba Statinio statybos techninės priežiūros vadovas parengtų defektinį aktą (jei reikia) jame nurodydamas defektus, atsiradusius dėl Sutarties neatitinkančių Rangovo naudojamų Medžiagų, Įrangos arba darbo kokybės sąrašą. Jame turi būti įkainotas defektų taisymas ir nurodoma iki kada defektai turi būti pašalinti. Tokių defektų taisymo bendra vertė neturi viršyti 2,5 proc. Sutarties kainos ir laikas ištaisyti defektus neturi būti ilgesnis kaip 10 (dešimt) darbo dienų po defektinio akto surašymo dienos.

Darbų perdavimo-priėmimo aktą pasirašo Užsakovas ir Rangovas. Defektų neištaisymas per defektiniame akte suteiktą laiką Užsakovui suteikia teisę pačiam ištaisyti defektus, o Rangovui prievolę atlygina Užsakovo išlaidas, susijusias su defektų šalinimu.

arba

* + 1. raštu atsisakytų perimti Darbus nurodant atsisakymo pagrindą ir nurodant Darbus, kuriuos Rangovas privalo atlikti, kad galėtų būti pasirašomas Darbų perdavimo-priėmimo aktas ir (arba) praneštų, kad Darbai negali būti perimti.
  1. Jeigu Užsakovas vengia perimti atliktus Darbus, pasibaigus Sutarties sąlygų 8.2 papunktyje nustatytam terminui, kai Darbai turėjo būti perimti pagal Sutartį, ir jeigu Darbai iš esmės atitinka Sutarties reikalavimus, tai turi būti laikoma, kad Darbų perdavimo-priėmimo aktas buvo išduotas paskutinę to laikotarpio dieną.
  2. Pasirašius Darbų perdavimo-priėmimo aktą Užsakovas arba jo įgaliotas Rangovas privalo nedelsiant, bet ne ilgiau kaip per 35 (trisdešimt penkias) kalendorines dienas turi surašyti Statybos užbaigimo aktą.
  3. Statybos užbaigimo terminas nėra pratęsiamas. Statybos užbaigimo procedūros laikotarpis į bendrą Sutarties trukmę neįskaičiuojamas.
  4. Jeigu Užsakovas praleidžia 8.4 papunktyje jam nustatytą terminą kreiptis į Valstybinę teritorijų planavimo ir statybos inspekciją, tai Rangovas turi teisę reikalauti sumokėti visą sulaikymą (jei taikoma) kartu su galutiniu mokėjimu neatskaitant defektų taisymo ir bandymų atlikimo išlaidų sumos, tačiau visais atvejais atsižvelgiant į 8.2.1 papunkčio nuostatas.
  5. Statinio statybos pabaiga pagal Sutartį bus laikomas momentas, kai užbaigti visi Sutartyje numatyti Darbai, ištaisyti defektai, užpildytas statybos darbų žurnalas, pateikti medžiagų sertifikatai ir atitikties deklaracijos, kita išpildomoji dokumentacija ir pasirašytas atliktų Darbų aktas ir pateiktas Statybos užbaigimo aktas (jei taikomas 5.33 papunktis) ir Užsakovui perduoti visi statybos užbaigimo ir su tuo susiję dokumentai, kuriuos teisėtai turi saugoti Užsakovas.

1. **SUTARTIES KAINA IR APMOKĖJIMAS**
   1. Sutarties kaina yra 3.4 papunktyje nurodyta bendra suma kartu su Sutartyje numatytais Pakeitimais ir perskaičiavimais pagal 9.7.1 – 9.7.4 papunkčius.
   2. Šiai Sutarčiai taikoma ***fiksuotos kainos*** kainodara. Bet koks kiekis, kuris gali būti nustatytas Projekto dokumentuose – sąnaudų kiekių žiniaraščiuose, jeigu jie pateikiami, – yra orientacinis (projektinis) ir neturi būti laikomas faktiniu ir tiksliu Darbų, kuriuos Rangovui reikia atlikti, kiekiu.
   3. Išankstinis mokėjimas (avansas) Rangovui nebus mokamas. Tarpiniam mokėjimui gauti, Rangovas privalo pateikti Užsakovui atliktų darbų aktą pagal sąmatas, atliktų darbų ir išlaidų apmokėjimo forma (F3) ir PVM sąskaitą faktūrą. Rangovas PVM sąskaitą - faktūrą privalo pateikti naudojantis VĮ Registrų centro administruojama elektronine paslauga „SABIS“. Elektroninės paslaugos svetainė pasiekiama adresu https://sabis.nbfc.lt/. Užsakovas, gavęs šiame punkte nurodytus dokumentus, per 5 (penkias) darbo dienas privalo patvirtinti pasirašydamas atliktų darbų aktą išskyrus atvejus, jeigu:
      1. koks nors Rangovo atliktas Darbas neatitinka Sutarties. Tokiu atveju Užsakovas gali reikalauti Rangovo pateikti pakoreguotus mokėjimo dokumentus atitinkamai sumažinant to tarpinio mokėjimo sumą tokio netinkamo Darbo ištaisymo Išlaidų arba netinkamo daikto pakeitimo dydžiu;

ir (arba)

* + 1. Rangovas pagal Sutartį neatliko arba neatlieka kokio nors Darbo arba įsipareigojimo, apie kurį jam atitinkamai buvo pranešęs Užsakovas. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant tarpinio mokėjimo sumą to Darbo arba įsipareigojimo verte.

Jeigu Užsakovas per šiame punkte nustatytą terminą Rangovo pateiktų mokėjimo dokumentų nepatvirtina ir nepateikia nepatvirtinimo priežasčių, turi būti laikoma, kad Rangovo prašoma apmokėti suma yra teisinga.

* 1. Galutinį mokėjimą Rangovas gali gauti tik tada, kai bus įvykdytos visos 6.4 papunktyje nustatytos sąlygos.
  2. Užsakovas privalo mokėti Rangovui sumą, patvirtintą Rangovo pateiktuose mokėjimo dokumentuose per 3.4 papunktyje nurodytą dienų skaičių nuo Rangovo pateiktų mokėjimo dokumentų patvirtinimo.
  3. Jeigu Rangovas negauna mokėjimo, Sutarties sąlygų 9.5 papunktyje nurodytu terminu, tai jis turi teisę į delspinigius. Delspinigių dėl vėluojančio mokėjimo dydis yra nurodytas 3.4 papunktyje.
  4. Sutarties kaina Sutarties galiojimo metu nekeičiama, išskyrus šiame papunktyje nurodytais atvejais:
     1. pagal 10 skyriaus nuostatas įforminus Pakeitimą Sutarties kaina gali būti koreguojama papildomų/ keičiamų/ nevykdomų Darbų sumomis sudarant susitarimą dėl Sutarties kainos koregavimo. Papildomų/ keičiamų/ nevykdomų Darbų kainos apskaičiuojamos žemiau pateikiamais būdais, nustatant aukščiau esančio būdo taikymo prioritetą, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
        1. pritaikant Sutartyje numatytų Darbų kainą (jei Sutartyje nustatyti tam tikrų konkrečių darbų įkainiai), jei įmanoma:
* pritaikant Sutartyje nurodytų darbų įkainius, arba
* išskaičiuojant kainos dalį iš Sutartyje numatyto įkainio ar Sutartyje įkainotos atskiros Darbų sudedamosios dalies, vadovaujantis šio papunkčio b) pastraipoje nurodytu būdu arba
* pritaikant Sutartyje numatytus panašių darbų įkainius, vadovaujantis šio papunkčio b) pastraipoje nurodytu būdu. Panašus darbas yra panašaus pobūdžio ir (arba) atliekamas panašiomis sąlygomis kaip kuris nors kitas Sutartyje numatytas atskiras darbas. Panašius darbus turi pagrįsti ir nustatyti Užsakovas.
  + - 1. įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos, statybvietės) bei netiesiogines (pridėtines, pelno) išlaidas pagal Metodikos priedo „Tiesioginių ir netiesioginių išlaidų apskaičiavimo taisyklės“ nuostatas.
    1. padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems statybos darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos.

Sutarties kainos perskaičiavimo formulė pasikeitus PVM tarifui:

Kur: – perskaičiuota Sutarties kaina (su PVM);

– Sutarties kaina (su PVM) iki perskaičiavimo;

*A* – atliktų darbų kaina (su PVM) iki perskaičiavimo;

– senas PVM tarifas (procentais);

– naujas PVM tarifas (procentais).

* + 1. Sutarties kainos perskaičiavimas dėl kainų lygio pokyčio. Sutarties kaina gali būti peržiūrima dėl kainų lygio pokyčio bet kurios iš Šalių rašytiniu prašymu. Peržiūros momentas yra Šalies prašymo kitai Šaliai peržiūrėti Sutarties kainą gavimo diena. Gali būti perskaičiuojamos Rangovui mokėtinos sumos tik už Darbus, o už kitus, nei darbus (darbo projekto parengimą ir pan.) mokėtinos sumos negali būti perskaičiuojamos. Rangovui mokėtinos sumos už Darbus gali būti perskaičiuojamos, jeigu Valstybės duomenų agentūros (<https://osp.stat.gov.lt/>) kas mėnesį skelbiamo inžinerinių statinių (keliai ir gatvės) statybos sąnaudų elementų kainų indekso (toliau – Indeksas) reikšmė pakinta daugiau kaip 0,05 per bet kurį Darbų vykdymo laikotarpį. Sutarties kaina perskaičiuojama dėl Indekso pokyčio, pagal Sutartį neišpirktų Darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:

*K = IPb / IPr*

Kur:

*K* – Indekso pokyčio koeficientas;

*IPr* – Indekso reikšmė laikotarpio pradžioje;

*IPb* – Indekso reikšmė laikotarpio pabaigoje;

Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo pirkime termino pabaigos diena, pabaiga ne vėlesnė, negu paskutiniojo atliktų darbų akto pagal Sutartį sudarymo diena.

* + 1. Šalys privalo sudaryti susitarimą dėl kainos perskaičiavimo per 10 darbo dienų nuo Šalies prašymo kitai Šaliai perskaičiuoti kainą pateikimo dienos. Šalys privalo susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą bei kitą perskaičiavimui reikšmingą informaciją.
    2. Po to, kai Šalys sudaro susitarimą dėl kainos perskaičiavimo, perskaičiuotoji kaina taikoma Darbams, kurie yra įtraukiami į atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti kainą pateikimo.
    3. Sutarties kaina dėl kainų lygio pokyčio gali būti peržiūrima ne dažniau negu kas 6 mėnesiai. Vėlesnis kainos perskaičiavimas negali apimti laikotarpio, už kurį jau buvo atliktas perskaičiavimas.
    4. Jeigu Sutarties kaina buvo pakeista pagal 9.7.2–9.7.3 papunkčius, atitinkamai pakeičiama ir Pradinė sutarties vertė ir, taikant Pakeitimų nuostatas pagal Lietuvos Respublikos civilinį kodeksą ir (ar) VPĮ 89 straipsnį, atsižvelgiama į pakeistą Pradinę sutarties vertę.
    5. Jei Darbų faktinis kiekis skiriasi nuo orientacinių (projektinių) kiekių (skaičiuojant pinigine verte) daugiau kaip 15 procentų, skaičiuojant nuo Pradinės sutarties vertės, Sutarties kaina keičiama dėl visų darbų kiekių, viršijančių 15 procentų skirtumo ribą, atliekant sutarties keitimą nustatyta tvarka ir taikant kiekių (apimčių) keitimo sąlygas, nurodytas Metodikos III skyriuje. Tokių darbų kiekių vertės nustatymo, teikimo ir tvirtinimo procedūra atliekama analogiškai kaip pagal Pakeitimų procedūrą, nurodytą 10 skyriuje.

Užsakovas gali tiesiogiai atsiskaityti su Subrangovais už jų atliktus darbus. Apie tai Užsakovas raštu informuoja Subrangovus per 3 darbo dienas po informacijos apie juos gavimo. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams Subrangovui trišalėje sutartyje nustatyta tvarka.

1. **PAKEITIMAI**
   1. Užsakovas šiame skyriuje nustatytomis sąlygomis gali nurodyti daryti Pakeitimus. Pakeitimai gali apimti:

10.1.1. bet kurios Darbų dalies montavimo ar įrengimo vietos ar padėties keitimą, Darbų dalies lygių, pozicijų ir (arba) matmenų pakitimus;

10.1.2. bet kurio atskiro darbo atsisakymą arba Darbų apimties sumažinimą;

10.1.3. Darbų kokybės ar kitų bet kurio atskiro darbo savybių pakitimus;

10.1.4. bet kurį papildomą darbą, Įrangą, Medžiagas arba Darbų apimties padidinimą.

Pakeitimas pagrindžiamas dokumentais (pvz. defektiniu (pakeitimų) aktu, brėžiniais (įsk. Projekto korektūrą pagal jo naują laidą), ar kitais dokumentais), kurie turi būti patvirtinti Rangovo, Statinio statybos techninės priežiūros vadovo ir projektuotojo ir (ar) statinio projekto vykdymo priežiūros vadovo parašais, bei raštu suderinti su Užsakovu.

* 1. Pakeitimai gali būti atliekami vadovaujantis Civilinio kodekso ir VPĮ 89 straipsnio nuostatomis. Jeigu Pakeitimai atliekami pagal VPĮ 89 straipsnio 1 dalies 3 punkto nuostatas, nenumatytomis aplinkybėmis laikomos aplinkybės, kurių nebuvo įmanoma nuspėti, nepaisant to, kad Užsakovas pagrįstai apdairiai rengėsi pradiniam sutarties sudarymui, atsižvelgdamas į visas jo turimas priemones, konkretaus projekto pobūdį ir charakteristikas, gerąją praktiką atitinkamoje srityje ir poreikį užtikrinti tinkamą rengiantis sutarties sudarymui panaudotų išteklių ir numatomos jos vertės santykį.
  2. Pakeitimas įforminamas susitarimu ar protokolu dėl darbų pakeitimo, nurodant darbų pavadinimus, vienetus, kiekius, techninius sprendinius (pavyzdžiui, brėžinius ir kita), įkainių/kainų nustatymo pagrindimą ir skaičiavimą (vadovaujantis 9.7.1 papunkčiu). Toks susitarimas ar protokolas turi būti patvirtintas ir pasirašytas Šalių ir laikomas sudėtine Sutarties dalimi. Atliktų darbų aktai turi atitikti pagal Užsakovo nurodymą atliktus Pakeitimus. Pakeitimai forminami ir įkainojami tokia tvarka:

10.3.1. jei būtina/tikslinga **atsisakyti** atskiro darbo, ar būtina/tikslinga mažinti Darbų apimtis, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 9.7.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina;

10.3.2. jei Sutartyje numatytą atskirą darbą (ar jo dalį) būtina/tikslinga **keisti** kitu atskiru darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 9.7.1 papunktyje nurodytus Darbų kainų nustatymo būdus, bei siūlymą dėl kitų Darbų, t.y. vietoje nevykdomų Darbų siūlomų atlikti Darbų lokalinę sąmatą, sudarytą pagal 9.7.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina (jei reikia);

10.3.3. jei būtina/tikslinga **atlikti** papildomą darbą ar būtina/tikslinga didinti Darbų apimtis, Rangovas pateikia siūlymą dėl papildomų Darbų, t.y. papildomų Darbų lokalinę sąmatą, sudarytą pagal 9.7.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina.

* 1. Rangovo pasiūlyme įvardintos Darbų sudėtinės dalys (resursai, techninės specifikacijos ir pan.), kurios nedetalizuotos Techninėje specifikacijoje (2 priedas) ir (ar) Projekte, gali būti keičiamos tik Užsakovo sutikimu tiek, kiek toks keitimas neprieštarauja Techninei specifikacijai ir (ar) Projekto (jo techninių specifikacijų, aiškinamųjų raštų, brėžinių) sprendiniams. Tokie keitimai Pakeitimu nelaikomi.
  2. Jeigu Rangovas Darbų vykdymo metu sužino apie Projekto klaidą arba techninį trūkumą dokumento, kuriuo vadovaujantis Rangovas privalo vykdyti Darbus, tai jis apie tai privalo nedelsdamas (ne vėliau kaip per 5 (penkias) darbo dienas.) pranešti Užsakovui. Užsakovas, gavęs tokį pranešimą, privalo pateikti Rangovui trūkstamą informaciją, tinkamus paaiškinimus bei (jeigu reikia) įforminti Pakeitimą. Projekto klaida ar dokumento techninis trūkumas turi būti patvirtintas projektą rengusio projektuotojo.
  3. Jeigu Rangovas, vykdydamas Darbus, susiduria su sąlygomis Statybvietėje, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas, bet ne vėliau kaip per 5 (penkias) darbo dienas pranešti Užsakovui, detaliai nurodydamas aplinkybes. Jeigu Rangovas, dėl šiame punkte minimų priežasčių, uždelsia baigti Darbus laiku ir (arba) turi papildomų Išlaidų, tai Rangovas turi teisę reikalauti Darbų atlikimo termino pratęsimo ir tokių papildomų Išlaidų apmokėjimo, kurie jam priklausytų, jeigu jis būtų nedelsdamas pranešęs.

1. **ATSAKOMYBĖ UŽ DEFEKTUS, GARANTIJOS**
   1. Statiniui galioja Lietuvos Respublikos civiliniame kodekse ir Lietuvos Respublikos statybos įstatyme nustatyti minimalūs garantiniai terminai.
   2. Rangovas garantuoja, kad statybos užbaigimo metu jo atlikti Darbai atitiks Techninėje specifikacijoje (2 priedas) ir Projekte numatytas savybes, normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų Darbų vertę.
   3. Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo- priėmimo, jei tie trūkumai ar nukrypimai negalėjo būti nustatyti perimant Darbą (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui.
   4. Rangovas Lietuvos Respublikos civilinio kodekso nustatyta tvarka garantiniu laikotarpiu atsako už išaiškėjusius atliktų Darbų defektus.
   5. Jeigu Rangovas atliko Darbus pažeisdamas Techninėje specifikacijoje (2 priedas), Projekte ir Pirkimo sutartyje numatytas sąlygas, nesilaikė normatyvinių statybos dokumentų ir kitų teisės aktų reikalavimų, Užsakovas turi teisę reikalauti, kad Rangovas:

11.5.1. nedelsiant sustabdytų ir (ar) nutrauktų Darbų atlikimą, arba

11.5.2. neatlygintinai pakeistų nekokybiškas medžiagas, gaminius, arba

11.5.3. neatlygintinai pagerintų atliekamų Darbų kokybę, arba

11.5.4. neatlygintinai ištaisytų netinkamai atliktus Darbus, arba

11.5.5. atlygintų Užsakovui Darbų trūkumų šalinimo išlaidas.

1. **SUTARTIES ESMINIS PAŽEIDIMAS IR NUTRAUKIMAS**
   1. Jeigu Darbų vykdymo sustabdymas, pagal Sutarties sąlygų 6.5 papunktį, trunka ilgiau nei 91 (devyniasdešimt vieną) kalendorinę dieną, tai Rangovas gali reikalauti leidimo atnaujinti Darbų vykdymą. Jeigu per 21 (dvidešimt vieną) kalendorinę dieną toks leidimas nėra suteikiamas, Rangovas gali reikalauti nutraukti Sutartį. Tokiu Sutarties nutraukimo atveju turi būti nustatytos ir Šalių parašais patvirtintos atliktų Darbų apimtys ir Rangovui mokėtinos sumos.
   2. Jeigu Rangovas nevykdo arba netinkamai vykdo kuriuos nors įsipareigojimus pagal Sutartį, tai Statinio statybos techninės priežiūros vadovas raštu gali Rangovui nurodyti įvykdyti įsipareigojimus arba ištaisyti netinkamai atliktus Darbus per pagrįstai tinkamą laiką.
   3. Užsakovas turi teisę, įspėjęs Rangovą prieš 15 (penkiolika) darbo dienų, vienašališkai nutraukti šią Sutartį dėl esminio jos pažeidimo. Esminiu šios Sutarties pažeidimu bus laikomas Rangovo įsipareigojimų pagal Sutartį neįvykdymas arba netinkamas įvykdymas (Rangovo pasiūlyme nurodyto darbų atlikimo termino (ir tarpinių darbų atlikimo terminų) nesilaikymas (vėlavimas daugiau nei 60 (šešiasdešimt) kalendorinių dienų); pakartotinis (antrą kartą) subrangovų, kurie nėra nurodyti teikiant pasiūlymą ir (arba) nėra suderinti su Užsakovu kaip tai Sutarties 5.3 papunktyje, pasitelkimas darbų atlikimui; trūkumų neištaisymas per defektiniame akte nurodytą laiką; EMAS arba LST EN ISO 14001 sertifikatas ar kitų aplinkos apsaugos vadybos standartų, pagrįstų atitinkamais Europos arba tarptautinių standartizacijos organizacijų priimtais standartais ar kitais lygiaverčiais įrodymais, patvirtinančių, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos užtikrinimo standartus galiojimas pasibaigė sutarties vykdymo metu ir Rangovas neužtikrino (kaip numatyta 5.43 p.) sertifikato galiojimo iki esamo sertifikato galiojimo pabaigos; maksimali bendra baudų, nurodytų 7.2. papunktyje, suma sudaro arba viršija 10 proc. pradinės sutarties vertės, taip pat kitais atvejais, kurie atitinka CK 6.217 straipsnio 2 dalies kriterijus), įsipareigojimo, jog sutartį vykdys tik tokią teisę turintys asmenys, pažeidimas. Nutraukus Sutartį dėl esminio jos pažeidimo, Rangovas įtraukiamas į nepatikimų tiekėjų sąrašus.
   4. Nutraukus Sutartį pagal 12.3 papunktį:

12.4.1. Rangovas privalo toliau vykdyti pagrįstus Užsakovo nurodymus dėl turto išsaugojimo arba dėl Darbų saugos.

12.4.2. Užsakovas turi nustatyti likusias Rangovui mokėtinas sumas už tinkamai atliktus, bet neapmokėtus Darbus. Tačiau Užsakovas Rangovo sąskaita gali padengti bet kuriuos nuostolius ir papildomas Išlaidas, susijusias su defektų ištaisymu, kitas Užsakovo išlaidas, atsiradusias dėl šios Sutarties, ar baudą, prilygstančią 10 proc. nutraukimo dieną neatliktos Darbų dalies vertei. Jei pareiškiamas reikalavimas dėl nuostolių atlyginimo, bauda įskaitoma į nuostolius. Užsakovas, padaręs tokius atskaitymus, visą likusią Rangovui mokėtiną sumą privalo išmokėti Rangovui.

* 1. Užsakovas bet kada dėl objektyvių nuo jo nepriklausančių aplinkybių, nepriklausomai nuo Rangovo veiksmų, turi teisę nutraukti Sutartį ne vėliau kaip prieš 20 (dvidešimt) darbo dienų apie tai raštu pranešdamas Rangovui. Tokiu atveju Rangovui turi būti sumokėta:

12.5.1. už bet kurį tinkamai atliktą Darbą pagal Sutartyje nustatytas kainas;

12.5.2. išlaidos už Įrangą ar Medžiagas, kurie skirti Darbams ir, kuriuos Rangovas tam tikslui įsigijo. Užsakovui sumokėjus, ši Įranga ir Medžiagos tampa Užsakovo nuosavybe;

12.5.3. bet kurios kitos Išlaidos arba įsipareigojimai, kuriuos Rangovas pagrįstai prisiėmė tikėdamasis baigti Darbus. Užsakovas neturi teisės nutraukti Sutarties dėl to, kad planuoja Darbus vykdyti pats arba įpareigoti juos vykdyti kitą rangovą.

* 1. Rangovas gali bet kuriuo šiame papunktyje išvardintu atveju arba aplinkybėms, prieš 20 (dvidešimt) darbo dienų apie tai raštu pranešęs Užsakovui, nutraukti Sutartį dėl šių esminių sutarties pažeidimų:

12.6.1. per 60 (šešiasdešimt) kalendorinių dienų nuo Sutarties 9.5 papunktyje nurodyto termino pabaigos negauna apmokėjimo;

12.6.2. Užsakovas visiškai nevykdo savo įsipareigojimų pagal Sutartį;

12.6.3. Darbų vykdymo sustabdymas pagal Sutarties 12.1 papunktį trunka ilgiau nei 112 (šimtas dvylika) kalendorinių dienų;

12.6.4. Bendras Darbų vykdymo sustabdymas trunka ilgiau nei pusė Darbų atlikimo termino ir ilgiau kaip 112 (šimtas dvylika) kalendorinių dienų.Rangovo pasirinkimas nutraukti Sutartį neturi pažeisti kurių nors kitų iš Sutarties arba kitaip kylančių Rangovo teisių.Jeigu Rangovas nutraukė Sutartį pagal 12.6.1 ir 12.6.2 papunkčius, jam turi būti suteikta teisė atgauti sustabdymo ir statybvietės palikimo išlaidas kartu su bauda, prilygstančia 5 proc. nutraukimo dieną neatliktos Darbų dalies vertei.

* 1. Sutarties nutraukimo įsigaliojimo atveju pagal bet kurį Sutarties sąlygų punktą, Rangovas per Užsakovo nurodytą terminą privalo:

12.7.1. nutraukti visą tolesnį Darbą, išskyrus tokį, kurį būtina atlikti dėl gyvybės ar turto išsaugojimo arba dėl Darbų saugos;

12.7.2. perduoti Užsakovui Įrangą ir Medžiagas, už kuriuos jau sumokėta;

12.7.3. pašalinti visus Rangovo įrengimus ir kitus daiktus iš Statybvietės ir pats palikti Statybvietę.

* 1. Užsakovas taip pat gali VPĮ nurodytais atvejais ir tvarka vienašališkai nutraukti Sutartį apie tai Rangovui pranešant raštu.

13. **GINČAI**

* 1. Visus ginčus, klausimus ar nesutarimus dėl Sutarties sąlygų, kurie gali atsirasti vykdant Sutartį taip pat dėl to, kas neaptarta Sutartyje, Šalys susitaria spręsti ir Sutartį aiškinti vadovaudamosi Lietuvos Respublikos civiliniu kodeksu bei Lietuvos Respublikos viešuosius pirkimus reglamentuojančiais teisės aktais.
  2. Šalys susitaria, kad kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų būdu. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu per 30 (trisdešimt) kalendorinių dienų, tai Šalys susitaria spręsti juos Lietuvos Respublikos įstatymų nustatyta tvarka Lietuvos Respublikos teismuose.

1. **NENUGALIMA JĖGA**
   1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie aplinkybes bei jų poveikį įsipareigojimų vykdymui.
   2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d. Lietuvos Respublikos Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).
   3. Jei kuri nors Pirkimo sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Tiekėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.
   4. Rangovas patvirtina, kad jis nežino apie nenugalimos jėgos aplinkybes (force majeure), kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
   5. Jeigu Sutarties Šalis, kurią paveikė nenugalimos jėgos aplinkybės (force majeure), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti Sutartyje numatytų įsipareigojimų nebus traktuojamas kaip Sutarties pažeidimas ar Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių (force majeure) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (force majeure), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
   6. Jei nenugalimos jėgos (force majeure) aplinkybės trunka ilgiau kaip 180 (šimtas aštuoniasdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Rangovui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) kalendorinių dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.
2. **DUOMENŲ APSAUGA**
   1. Kiekviena Šalis kitos Šalies pateiktus jos darbuotojų, įgaliotų asmenų, subrangovų darbuotojų ar kitų atstovų, taip pat kitų asmenų duomenis tvarkys šios Sutarties vykdymo, teisėto intereso siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Šaliai taikomuose teisės aktuose numatytas pareigas, tikslais bei juos atitinkančiais teisiniais pagrindais.
   2. Kiekviena Šalis kitos Šalies pateiktus 15.1. papunktyje nurodytus asmens duomenis saugos visą Sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti Šaliai taikomuose teisės aktuose numatytas pareigas.
   3. Kiekviena Šalis kitos Šalies pateiktus 15.1. papunktyje nurodytus asmens duomenis gali teikti šiems duomenų gavėjams: techninės ir programinės įrangos, naudojamos asmens duomenų tvarkymui, ir su tuo susijusių paslaugų teikėjams, Šalies naudojamų informacinių ir ryšių technologijų priežiūrą ir aptarnavimą vykdantiems paslaugų teikėjams, kitiems duomenų gavėjams, kuriems asmens duomenys turi būti teikiami vadovaujantis Šaliai taikomais teisės aktų reikalavimais. Rangovas šios Sutarties 15.1. papunktyje nurodytus Užsakovo pateiktus asmens duomenis gali teikti asmenims, kuriuos jis turi teisę pasitelkti šios Sutarties vykdymui.
   4. Kiekviena Šalis įsipareigoja visus fizinius asmenis, kurių asmens duomenis perduoda kitai Šaliai, tinkamai informuoti apie jų asmens duomenų perdavimą. Pateikiama informacija turi apimti: kitos Šalies, kaip duomenų valdytojo, tapatybę ir kontaktinius duomenis, asmens duomenų tvarkymo tikslus, asmens duomenų kategorijas, tvarkymo teisinį pagrindą, saugojimo laikotarpį, duomenų gavėjus kaip nurodyta šios sutarties 15.1–15.3 papunktyje, ir pagal Bendrąjį duomenų apsaugos reglamentą (ES) 2016/679 turimas teises.
3. **BAIGIAMOSIOS NUOSTATOS**
   1. Visi su Sutartimi susiję pranešimai, nurodymai, prašymai, kiti dokumentai ar susirašinėjimas turi būti siunčiami raštu, elektroninėmis priemonėmis arba pasirašytinai per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) darbo dienas nuo minėto pasikeitimo dienos, raštu privalo pranešti kitai Šaliai. Šalių rekvizitai nurodyti šios Sutarties 16.3 papunktyje.
   2. Sutartis pasirašyta naudojantis saugiu elektroniniu parašu, patvirtintu galiojančiu kvalifikuotu sertifikatu arba surašyta dviem egzemplioriais – po vieną kiekvienai Šaliai. Kiekvienas egzempliorius turi vienodą juridinę galią. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba. Neatskiriamos šios Sutarties dalys:

16.2.1. Pasiūlymas (1 priedas);

16.2.2. Techninė specifikacija (2 priedas).

* 1. Šalys šią Sutartį perskaitė, joms buvo išaiškintas Sutarties turinys ir pasekmės, Šalys Sutartį suprato ir, kaip visiškai atitinkančią jų valią ir ketinimus, pasirašė.

Šalių rekvizitai ir parašai:

|  |  |
| --- | --- |
| **UŽSAKOVAS** | **RANGOVAS** |
| Prienų rajono savivaldybės administracija |  |
| Laisvės a. 12, 59126 Prienai | Adresas |
| Juridinio asmens kodas 288742590 | Juridinio asmens kodas |
| Ne PVM mokėtojas | PVM mokėtojo kodas |
| A. s. LT087300010076935559 | Banko sąskaitos Nr. |
| AB bankas „Swedbank“ | Bankas |
| Banko kodas 73000 | Banko kodas |
| Tel. +370 319 61 105 | Tel. |
| El. p. administracija@prienai.lt | El. p. |
|  |  |
| Atstovo pareigos  Vardas, pavardė | Atstovo pareigos  Vardas, pavardė |

1. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   1. *priesaikos deklaracija;*
   2. *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.*

   [↑](#footnote-ref-1)
2. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   1. *priesaikos deklaracija;*
   2. *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.*

   [↑](#footnote-ref-2)
3. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   1. *priesaikos deklaracija;*
   2. *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.*

   [↑](#footnote-ref-3)